Sistem socijalne zaštite posle pandemije: da li je vreme za povratak univerzalnim programima? - Jelena Žarković - Peščanik\nPandemija virusa korona dovela je do snažne podrške države privredi i građanima u zemljama širom sveta. Procenjuje se da je potrošeno skoro 14% globalnog bruto domaćeg proizvoda (BDP) da bi se ublažile socio-ekonomske posledice krize. To je četiri puta veća pomoć u odnosu na podršku privredi koja je usledila nakon ekonomskog pada iz 2008. godine. Ni naša država nije zaostajala u ovom pogledu s obzirom na to da se sa poslednjim paketom pomoći podrška privredi i građanima približila iznosu od skoro 15% BDP-a. I dok međunarodne institucije poput MMF-a, Svetske banke i Evropske centralne banke upozoravaju države da pomoć ne povuku prerano, nameće se pitanje da li bi korona i takozvano „bacanje novca iz helikoptera“ mogli da napravi preokret u socio-ekonomskim politikama kakve poznajemo poslednje četiri decenije. To su, ukratko, politike smanjenja poreskih stopa na dohodak najbogatijih, sve strožiji uslovi za dobijanje socijalne pomoći koja se cilja ka najsiromašnijima, povlačenje države i prepuštanje privatnom sektoru mnogih oblasti, od obrazovanja i zdravstva do pružanja socijalnih usluga. Kroz izmene radnog zakonodavstva tržište rada je postalo fleksibilnije i to je uz slabljenje moći sindikata smanjilo zaštićenost radnog mesta.\nIskustvo pokazuje da se posle velikih kriza uloga države u ekonomskoj i socijalnoj sferi povećava. Tokom 1930-ih godina, u periodu Velike depresije, najduže i najozbiljnije ekonomske krize u modernoj istoriji koja je počela u Americi a kasnije se proširila na čitav svet, tadašnji američki predsednik Ruzvelt uveo je nekoliko novih državnih programa. Kroz takozvani New Deal po prvi put je uvedeno osiguranje za slučaj nezaposlenosti, koje je obezbedilo da pojedinci primaju novčanu naknadu od države nakon gubitka posla. Kako je veliki broj ljudi tih godina izgubio posao i ostao bez ikakvih prihoda, naknada za nezaposlenost je bila značajna za održavanje nivoa agregatne tražnje u privredi, jer je davanje novca ljudima koji ga trenutno nemaju trebalo da amortizuje pad privredne aktivnosti u trenutku kad se ekonomija već nalazi na silaznoj putanji. Tako je i u sadašnjoj krizi izazvanoj epidemijom korona virusa američka država proširila podršku nezaposlenima iz sličnih razloga. No, pomoć građanima je prevazišla okvire standardne naknade za nezaposlenost i tako je prošlog proleća svima koji imaju dohodak ispod 75 hiljada dolara godišnje, a to je skoro 90% punoletnih američkih građana, prvo poslato 1.200 dolara (plus 500$ po detetu), potom po 600 dolara u decembru 2020, a ovih dana se deli nova runda pomoći u iznosu od po 1.400 dolara.\nNedavno objavljena analiza efekata antikriznih mera pokazuje da je skoro univerzalna pomoć države u vidu novca koji je podeljen u više navrata značajno smanjila ekonomske poteškoće američkih domaćinstava. Broj osoba koje kažu da ponekad ili često nemaju dovoljno hrane opao je za 40%, dok je finansijska nestabilnost (poteškoće u plaćanju troškova vezanih za hranu, komunalije, kredite i medicinske izdatke) opala za 45%. Udeo pojedinaca koji prijavljuju česte simptome depresije smanjen je za 20%. Najveći pad ovih nekoliko indikatora zabeležen je među porodicama s najnižim nivoom dohotka. Neko bi mogao da kaže: zar nije očigledno da ako ljudima država pošalje novac oni će se osećati bolje i to će im povećati životni standard? I dok to možda jeste očigledno, ono što zabrinjava je visok procenat ljudi u Americi kojima je potrebna skoro univerzalna pomoć države, uz postavljanje što manje uslova, za zadovoljenje osnovnih životnih potreba.\nPoslednje četiri decenije tržište rada u Americi je transformisano kroz procese globalizacije, deindustrijalizacije i tehnoloških promena, a mnoga radna mesta su preseljena u Aziju. Narastajući sektor usluga je doneo veliki broj novih tipova zaposlenja, od kojih su neki lošijeg kvaliteta, nesigurni i slabo plaćeni te s malim izgledima da pruže pristojan životni standard i ušteđevinu koja bi predstavljala zaleđinu u periodu krize. Zato je univerzalna pomoć građanima nakon početka epidemije za mnoge bila pojas za spasavanje. American rescue plan, kako je nazvan poslednji paket pomoći u iznosu od 1,9 triliona dolara, predviđa, pored čeka od po 1.400 dolara i skoro univerzalnu novčanu pomoć za porodice s decom – za dete do 6 godina po 3.600 dolara a za one starije po 3.000 dolara. Procene su da bi ova nova forma dečijeg dodatka mogla da prepolovi broj dece koja žive u siromaštvu u 2021. godini. Ukoliko bude postala trajna mera, što jeste u planu Bele kuće i demokrata u Kongresu, ona ima potencijal da značajno promeni američku socijalnu politiku.\nU godinama pre epidemije često se diskutovalo o uvođenju univerzalnog osnovnog dohotka (universal basic income) a nekoliko zemalja je eksperimentisalo s nekim vidom ovakvog davanja. Predlog je nastao kao posledica uvida u neadekvatnost postojećeg modela socijalne politike, koji je postajao sve restriktivniji, usmeren isključivo na najsiromašnije među siromašnima, a u uslovima rastuće ekonomske nesigurnosti čak i za one koji imaju posao i ne svrstavaju se u ekstremno siromašne. Tako je i Svetska banka, umnogome zaslužna za postojeći model socijalne politike, neposredno pre izbijanja pandemije objavila dokument Ka novom društvenom ugovoru u kome se zalaže za sistem koji podstiče univerzalno pružanje socijalne pomoći i socijalnog osiguranja i jednaku zaštitu svih radnika bez obzira na tip zaposlenja. Potom je usred pandemije direktor odeljenja Banke za socijalnu zaštitu i poslove pozvao na „fundamentalnu reformu“ socijalne zaštite u narednim godinama s obzirom na to da su određene kategorije stanovništva nevidljive sadašnjem sistemu, pre svega radnici u neformalnoj ekonomiji, najranjiviji u trenutnom uticaju pandemije na tržište rada. Po njemu, posebno bi zemlje na niskom i srednjem nivou dohotka trebalo u narednom periodu da poprave svoje mreže socijalne sigurnosti kroz koje sada mnogi propadaju.\nZa Srbiju je ova tema veoma relevantna imajući u vidu da je naš sistem socijalne zaštite i radnog zakonodavstva posle 2000. oblikovan u skladu sa savetima međunarodnih finansijskih institucija i shodno pomenutim trendovima u post-industrijskim svetu nakon 1980-ih. Socijalna davanja su postala manje univerzalna, a uslovi za dobijanje pomoći su pooštreni kako bi se ona usmerila samo ka onima koji se potrude da dokažu da su veoma siromašni. Između 2001. i 2008. izdaci za dečije dodatke smanjeni su sa ionako niskih 0,82% na svega 0,31% BDP-a. Do reformi iz 2004. dečiji dodatak je bio kvazi-univerzalna naknada, jer je za prvo dvoje dece zavisio od dohotka porodice, dok su treće i svako sledeće dete dobijali naknadu bez obzira na visinu dohotka domaćinstva. Zakonske izmene su poništile univerzalnost beneficije i uvele strože kriterijume podobnosti – test imovinskog stanja umesto isključivo testa dohotka. U istom stilu, svaka nova izmena radnog zakonodavstva tokom poslednje dve decenije išla je ka većoj liberalizaciji, jer se verovalo da je fleksibilnost univerzalni lek za probleme na tržištu rada.\nU nedavnoj analizi MMF-a o prednostima i nedostacima univerzalnih socijalnih naknada, pored Sjedinjenih Država i još nekoliko zemalja, pominje se i naša zemlja, koja je kroz pomoć od prvo 100 a potom i 60 evra pokušala da amortizuje pad životnog standarda za svoje građane u uslovima epidemije. Prema nalazima Međunarodne organizacije rada, podela iznosa od po 100 evra uspela je da spreči rast siromaštva do koga bi došlo da država nije snažno intervenisala. Isto tvrdi i Svetska banka u poslednjem ekonomskom pregledu za Zapadni Balkan. Za razliku od Srbije, Banka procenjuje da je u zemljama u regionu stopa siromaštva povećana između 4 i 5,5 procentnih poena kao posledica krize izazvane epidemijom.\nOni koji su kod nas bili protiv univerzalne pomoći građanima od 100 evra predlagali su da se novac podeli samo postojećim korisnicima socijalne pomoći. To nije bio dobar argument, jer da je država tako postupila ostavila bi veliki broj građana, inače lošeg socio-ekonomskog stanja, bez ikakve podrške. Novčanu socijalnu pomoć kod nas prima svega 250 hiljada ljudi dok se ispod linije siromaštva nalazi četvrtina populacije. Slično, dečiji dodatak pokriva tek 23% dece do 19 godina starosti, dok je ovo davanje skoro univerzalno u Sloveniji i Hrvatskoj, s kojima smo nekada delili iste politike. Pre nekoliko dana je reformisan dečiji dodatak u Crnoj Gori tako da ga sada dobijaju sva deca predškolskog uzrasta, dok je za stariju decu povećan iznos.\nOstaje da se vidi da li će kriza izazvana pandemijom biti prekretnica za reforme u sistemu socijalne zaštite u vidu okretanja ka programima i merama koji su više univerzalnog karaktera. S obzirom na značajnu ulogu Sjedinjenih Država, a posebno međunarodnih institucija poput Svetske banke i MMF-a u kreiranju globalne ekonomske i socijalne politike, činjenica da oni analiziraju ovakve opcije je sama po sebi već dovoljno značajna.


‘Posebni’ odnosi Rijada i Washingtona 20 godina kasnije | Napadi 11. septembra | Al Jazeera\n‘Posebni’ odnosi Rijada i Washingtona 20 godina kasnije\nBliske odnose SAD-a i Saudijske Arabije nisu potresli napadi 11. septembra već drugi faktori.\nSusret američkog predsjednika Georgea W. Busha i saudijskog ministra vanjskih poslova princa Sauda al-Faisala 20. septembra 2001. godine (Reuters)\nUoči 20. godišnjice terorističkih napada 11. septembra, nekoliko dešavanja vratilo je pažnju na američko-saudijske odnose.\nAmerička direktorica nacionalnih obavještajnih službi Avril Haines pozvala se na privilegiju državne tajne kako bi spriječila objavu klasificiranih podataka tokom građanske tužbe u kojoj je saudijski holding tužio bivšeg zvaničnika Saudijske Arabije.\nNekoliko dana kasnije, nakon velikog pritiska porodica žrtava napada 9/11, predsjednik SAD-a Joe Biden naredio je Ministarstvu pravde da provjeri dokumente iz istrage FBI-ja o napadu kako bi bili objavljeni javnosti.\nNafta za sigurnost\nDvadeset godina kasnije, zaostavština napada 9/11 nastavlja bacati sjenu na bilateralne odnose koji su u nekim vidovima značajno razvijeni od terorističkih napada. Činjenica da su 15 od 19 otmičara bili saudijski državljani, kao i to da je glavni planer Osama bin Laden bio član jedne od najuspješnijih poslovnih porodica Saudijske Arabije prijetile su stvaranjem najvećeg jaza u američko-saudijskim odnosima od 1930-ih kada su uspostavljeni puni diplomatski odnosi. Početno oklijevanje nekih saudijskih čelnika, među kojima je ministar unutrašnjih poslova Nayef bin Abdul Aziz Al Saud, da priznaju umiješanost Saudijaca u napade, napravilo je dodatne probleme.\nNakon 11. septembra, „domaćinska industrija“ pisaca, organizacija i penzioniranih zvaničnika stupila je na scenu kako bi branila i stavljala u kontekst „specijalnu“ prirodu američko-saudijskih odnosa unutar dogovora „nafta za sigurnost“ koji potiče, prema njihovom narativu, od legendarnog susreta 1945. godine između predsjednika Franklina Roosevelta i saudijskog kralja Abdul Aziza na brodu USS Quincy u Sueskom kanalu.\nA ipak, kada je američki politolog Robert Vitalis istražio ovu priču, ustanovio je kako, ne da nije bilo priče o nafti ili sigurnosti na sastanku 1945. godine, već da je priča „nafta za sigurnost“ došla u javnost 2002. godine, mjesecima nakon napada 9/11. Od tada se ta kovanica široko primjenjuje i tretira se kao historijski fakt.\nSva širina specijalnog odnosa SAD-a i Saudijske Arabije izašla je u javnost nakon 11. septembra. Washington i Rijad su blisko sarađivali dok je prvospomenuti gonio al-Kaidu i njene talibanske domaćine u Afganistanu, a potom proširio svoj „rat protiv terorizma“ u Iraku 2003. godine. Mnoge veze između napadača i američkih partnerskih država, kao što su Pakistan, UAE, te sama Saudijska Arabija, rješavane su na manje nasilne načine, odnosno diplomatijom a ne silom. Ne treba puno zamišljati kakav bi odgovor bio da je 15 od 19 napadača imalo, na primjer, iransko državljanstvo.\nNapad 11. septembra kao problem nije nestao, uprkos prolasku 20 godina i uklanjanju „stare garde“ starijih prinčeva u Rijadu koji su tada bili na vladajućim pozicijama – samo je kralj Salman ostao od te generacije.\nI dalje je SAD zabrinut zbog humanitarnog skupljanja novca u Saudijskoj Arabiji, državna tajnica Hillary Clinton je tvrdila krajem 2009. kako privatni donatori iz ove države i dalje predstavljaju „najznačajniji izvor finansija sunitskih terorističkih grupa na svijetu“.\nIronija i Donald Trump\nUsvajanje Zakona ‘Pravda protiv sponzora terorizma’ (JASTA) 2016. godine ogromnom dvostranačkom većinom u oba doma Kongresa ukazalo je kako 11. septembar i dalje predstavlja moćnu, te povremeno populističku, političku zaostavštinu.\nNakon manevriranja kroz probleme emotivnog perioda nakon napada 9/11 i osiguranja trajnosti političkog i strateškog aspekta odnosa sa SAD, saudijski lideri su, što je veliki paradoks, potrošili veći dio druge decenije nakon 2001. u nekoj napetosti zbog odnosa sa Washingtonom. Kada se gleda iz Rijada, period nakon 2011. je bio daleko teži nego 2001. godine.\nU saudijskim očima, percipirano američko „napuštanje“ egipatskog predsjednika Hosnija Mubaraka, dugogodišnjeg regionalnog partnera, tokom Arapskog proljeća, spremnost Obamine administracije da komunicira sa islamističkim grupama, Saudijci su smatrali prijetnjom, a kasnije objavljivanje tajnog američkog dijaloga sa Iranom 2012. i 2013. je daleko više brinulo od raspada 11. septembra.\nIronično je, kada se uzme u obzir entuzijazam sa kojim su saudijski lideri pozdravili izbornu pobjedu Donalda Trumpa 2016. i raskošno ga dočekali prilikom njegovog prvog predsjedničkog putovanja u maju 2017. godine, odluke iz vremena Trumpove administracije dodatno su poljuljale bilateralne odnose. Trump je prvo stao na stranu Saudijaca (i Emiraćana) kada je na Twitteru podržao njihovu blokadu Katara juna 2017., da bi potom brzo promijenio ploču kada se suočio sa protivljenjem iz njegovog State Departmenta i Ministarstva odbrane, kao i vojnim komandantima.\nPoslije uslijedio sve veći javni i politički sukob u SAD-u zbog vojne kampanje koju vodi Saudijska Arabija u Jemenu, kao i zbog skoro jednoglasne odbojnosti iz oktobra 2018. kada je ubijen kolumnista Washington Posta Jamal Khashoggi u saudijskom konzulatu u Istanbulu.\nDva problema su prijetila da odvedu američko-saudijske odnose na uglavnom nepoznatu teritoriju. Prvo je politizacija i personalizacija odnosa tokom Trumpove ere dijelom zbog nezdravo bliskih odnosa koji su se razvili među glavnim figurama kao što su prijestolonasljednik Mohammed bin Salman i predsjednikov savjetnik i zet Jared Kushner.\nTo je uvuklo Saudijsku Arabiju u polarizaciju američkog političkog diskursa i suzilo dvostranačku i institucijsku osnovu američko-saudijskog partnerstva. Iako su i izraelski i emiratski lideri također postali bliski sa Trumpovom Bijelom kućom, američko-izraelski odnosi su zasnovani na zajedničkim vrijednostima koji se ne mogu lako prenijeti na Saudijce, dok je UAE obnovio svoj politički odnos sa Washingtonom Abrahamskim dogovorom, što je tokom procesa napravilo neku distancu od Rijada u očima SAD-a.\nDrugi problem je sve veća nesigurnost u Rijadu oko budućnosti sigurnosne garancije za koju saudijski i drugi lideri regije vjeruju da je kičma sigurnosnog i odbrambenog partnerstva sa SAD-om. U određenoj dozi je to ponavljanje percipiranog napuštanja njihovih interesa od strane Obamine administracije, ali dosta značajnije ovog puta, naročito nakon što Trump nije reagirao na napade, povezane sa Iranom, na na saudijska naftna postrojenja 2019. godine, a tom prilikom je istakao razdvajanje američkih i saudijskih interesa.\nTo je šokiralo lidere u Rijadu (i u Abu Dabiju) koji su dugo pretpostavljali kako su njihovi i američki interesi za regionalnu sigurnost isti, naročito kada je riječ o stavkama povezanim sa Iranom, a to je posebno vidljivo bilo kada su pokrenuli vojne operacije u Jemenu 2015. godine.\nUskoro će Mohammed bin Salman, koji je bio dječak kada su se napadi 11. septembra desili, vladati Saudijskom Arabijom i pokušat će voditi kraljevstvo u sredinu stoljeća. Jedan od njegovih vjerovatnih odgovora na nepoznanice američko-saudijskih odnosa – kao i vlastite političke probleme u Washingtonu – je diverzifikacija saudijskih partnerstava na poljima odbrane i sigurnosti.\nTakve mjere se smatraju neophodnim nakon haotičnog američkog povlačenja iz Afganistana i raširenih pretpostavki u Rijadu, te drugdje u regiji, da se SAD povlači sa Bliskog istoka. Da bi se osigurali, prijestolonasljednikov brat i zamjenik ministra odbrane Khalid bin Salman potpisao je sporazum o vojnoj saradnji sa Rusijom nekoliko dana nakon pada Kabula.\nKod Saudijaca ipak ostaje dilema zbog činjenice da partnerstvo sa nijednom drugom državom neće ni blizu imati širinu i dubinu partnerstva sa SAD-om zbog čega će Rijad biti ranjiv na politička i ekonomska strujanja.


Turistička privreda je u apsurdnoj situaciji zahvaljujući odluci da se u javnim preduzećima do 25. juna ne zapošljavaju novi radnici, s obzirom na to da postoje firme kojima je to važno zbog predstojeće sezone, saopštili su iz Crnogorskog turističkog udruženja CTU.\nPredstavnici CTU su kazali da su generalno saglasni sa odlukom da se u javnim preduzećima ne smiju zapošljavati novi radnici mjesec nakon izbora, zakazanih za 25. maj, ali su pitali šta da rade firme za koje su nova zapošljavanja krucijalno važna zbog predstojeće sezone.\n'Ukoliko se ta i takva odluka bude primijenjivala, rješenje je da možda odložimo sezonu ili izbore, pošto od sezone živi značajan broj građana Crne Gore', navodi se u saopštenju CTU, prenosi Mina- business.\nU CTU smatraju da će preduzeća poput Budvanske i Ulcinjske rivijere, Montenegro Airlinesa i aerodroma Tivat i Podgorica, kojima je neophodna sezonska radna snaga, imati problem kako da se organizuju, a da ne ugroze poslovanje.\n'Problem je kako će se oni organizovati, a da ne ugroze poslovanje i sezonu, jer je 25. juna ona već uveliko počela', kazali su predstavnici CTU.\nCTU je, kako su dodali, na taj način želi da upozori nadležne institucije, partije i javnost o apsurdnoj situaciji u kojoj se našla turistička privreda Crne Gore.


Španiji 7. mesto i šansa za put na Svetsko prvenstvo ! - Vaterpolo vesti\nPočetna » Nacionalna selekcija » Španiji 7. mesto i šansa za put na Svetsko prvenstvo !\nŠpaniji 7. mesto i šansa za put na Svetsko prvenstvo !\nU borbi za sedmu poziciju na Evrospkom prvenstvu u Budimpešti selekcija Španije savladala je Rumuniju sa 8:7 i ostala u igri za plasman na Svetsko prvenstvo. Velike su šanse da ta pozicija odvede Špance naredne godine u Kazanj, ali to će biti poznato tek u vremenu koje dolazi budući da će samo prvih pet sa Evropskog šampionata biti sigurni putnici, i to zato što su se finalisti Srbija i Mađarska već kvalifikovali preko Svetske lige pa se tri ulaznice za Kazanj spuštaju do petog mesta. Upravo iz tog razoga igrači i stručni štab Španije bili su vrlo zadovoljni i raspoloženi nakon meča u kome su do pobede došli u samoj završnici. To potrvđuju reči selektora Španije Gabriela Hernadeza.\n“ Nadamo se da bi ova pobeda mogla da nas odvede u Kazanj. Izgubili smo šansu da se borimo za medalju, i to nas je omelo da imamo jak motiv, ali posle ove pobede trebalo bi da budemo srećni“, kazao je Hernades.\nNajbolji igrač Španije na Evropskom prvenstvu i trenutno najbolji strelac turnira sa 23 gola Albert Espanjol nakon meča bio je zadovoljan pobedom.\n“ Vrlo sam zadovoljan pobedom. Ovo je bila teška i komplikovana utakmica, znali smo da je Rumunija jak tim jer su trebali da pobede Grčku i prođu u četvrtfinale. Zbog toga smo bili pod velikim pritiskom, ali uspeli smo“, kazao je Espanjol.\nŠpanija je bolje otvorila duel nakon početnog vođstva Rumuna od 1:0, napravili su seriju od 3:0 i kontrolisali igru. Ipak, pred sam kraj poluvremena velika greška trenera Gabriela Hernandesa, koji je tražio tajm aut pre nego što je njegov tim došao do lopte iakoje bilo izvesno da će to učiniti. Sudije, među kojima je bio srpski arbitar Mihajlo Ćirić, dosudile su peterac pa su Rumuni nenadano uspeli do izjednačenja 4:4 nakon dva perioda igre.\nU nastavku izjednačena igra i velika borbau kojoj je najbolji rumunski strelac Tiberiu Negrean bio suviše nervozan, pogrešio je u napadu, potom zaradio isključenje a onda nije na propisan način izašao iz igre pa je dobio i treću ličnu grešku uz peterac za Špance. Dragoš Stojanesku uspeo je da zaustavi peterac Espanjola, ali su bez Negreana Rumuni bili u napadu oslonjeni na kapitena Kozmina Radua što nije bilo dovoljno za uspeh.\nSelektor Rumunije Dejan Stanojević nakon utakmice rekao je da njegov tim očekuje veliki posao kako bi došli do boljeg rezultata na sledećem takmičenju.\n“ Čestitam mojim momcima, realno nismo mogli da dobijemo ovu utakmicu, ali smo u svakom slučaju zadovoljni. Do sledećeg šampionata radićemo naporno kako bi promenili sliku rumunskog vaterpola“, kazao je srpski stručnjak.\nEvrospko prvenstvo, meč za 7. mesto:\nŠpanija – Rumunija 8:7 (3:1, 1:3, 2:1, 1:1)


Tag / Bitka za Siriju / Vesti online\nBitka za Siriju: Rusija će angažovati mornaricu da se zaštiti od SAD\nRuski poslanik višeg ranga izjavio je da će Rusija angažovati ratnu mornaricu u Mediteranu da zaštiti svoju imovinu u Siriji od mogućih američkih napada, piše Asošiejted pres (AP).\nBitka za Siriju: Turski specijalci ulaze u Afrin\nSirijske vlasti od nedelje bombarduju istočnu Gutu koja je pod opsadom od 2013. godine i poslednje je uporište pobunjenika u blizini glavnog grada Sirije. Prema podacima Sirijske opservatorije za...\nDojče vele: Asad nije dobio rat u Siriji, ali...\nSirijski režim ima vojnu prednost tako da Bašar al Asad za sada ostaje na vlasti. Ali, da li će uspeti da zadržati osvojene teritorije? Stručnjak za Bliski istok Gido Štajnberg za DW kaže da...\nSvetske i regionalne sile odavno su upletene u građanski rat koji u Siriji besni još od 2011. godine. Dojče vele analizira kakvi su ciljevi i interesi SAD, Rusije, Turske i Irana na nemirnom...\nSputnjik: Putin u Sočiju miri Sirijce?\n"Sredinom novembra u Sočiju bi mogli da se sastanu predstavnici sirijskih vlasti i provladine snage, opozicione i etničke grupe, kao i predstavnici svih konfesija kako bi razgovarali o rešavanju...


PIC osudio političke izjave o mirnom razlazu u BIH\nTanjug 26. aprila 2021. 18:12\nSARAJEVO – Upravni odbor Saveta za sprovođenje mira (PIC) u zajedničkoj izjavi, koju nije podržala Ruska Federacija, najstrože osuđuje političke izjave o mirnom razlazu BiH.\nUpravni odobor PIC je ranije naglasio da neodgovorna i retorika razdora i aktivnosti destabilizuju BiH i skreću pažnju sa stvarnog posla koji lideri ove zemlje treba da urade na izgradnji poverenja, vladavini prava i sprovođenju izbornih i ekonomskih reformi u korist svih građana.\n„Nesigurnost i nestabilnost i posledična potreba za stalnom međunarodnom supervizijom stvarna su cena koju plaćaju građani dok se njihovi lideri bave jalovim poslovima“, navodi se u zajedničkoj izjavi, koja je dostavljena medijima.\nNavodi se da Upravni odbor PIC ponovo potvrđuje nedvosmislenu privrženost teritorijalnom integritetu i osnovnoj strukturi BiH kao jedinstvene i suverene zemlja, koja se sastoji od dva entiteta i u kojoj su sva tri konstitutivna naroda, ostali i svi građani jednaki, te podvlači da entiteti nemaju pravo na otcepljenje od BiH i pravno postoje isključivo na osnovu Ustava BiH.\nStalna zapaljiva retorika, aktivnosti čiji je cilj disolucija ili secesija, te druge tvrdnje koje se odnose na prekrajanje granica predstavljaju ozbiljnu pretnju za mir i stabilnost i kao takve podrivaju Opšti okvirni sporazum za mir.\n„Retorika kojom se dovodi u pitanje postojanje bilo kojeg od entiteta ili referisanje na potencijal za rat je isto tako destabilišuća i neprihvatljiva“, stoji, između ostalog u saopštenju, preneli su BiH mediji.


Kelu Chao, vršiteljica dužnosti izvršnog direktora USAGM\n"Ciljanje privatnih razgovora novinara na bilo koji način je neprihvatljivo", rekla je vršiteljica dužnosti izvršnog direktora USAGM-a.\nIstraga konzorcijuma medija nazvanog Projekt Pegaz otkrila je da je špijunski softver namijenjen vladama za praćenje terorističkih aktovnosti korišten za pokušaj hakiranja pametnih telefona novinara, aktivista za ljudska prava, poslovnih direktora i vladinih dužnosnika.\nŠpijunski alat, nazvan Pegaz, razvila je izraelska kompanija NSO Group. Washington Post, koji je dio konzorcijuma, izvijestio je da je među ciljanim novinarima bilo nekolicina iz VOA-e. A novi izvještaj Projekta za izvještavanje o organiziovanom kriminalu i korupciji, koji je takođe dio konzorcijuma, kaže da azerbejdžanska vlada koristi softver Pegaz da špijunira stotine lokalnih aktivista i novinara, uključujući pet trenutnih i bivših dopisnika RFE/RL. Među njima je Khadija Ismayilova, bivša šefica biroa RFE/RL u Bakuu i jedna od najpoznatijih istraživačkih novinarki te države.


U Visokom trenutno nema oboljelih od korona virusa – Visoko.ba\nU Visokom trenutno nema oboljelih od korona virusa\nODRŽANA VANREDNA SJEDNICA ŠTABA CZ GRADA VISOKOG\nPovodom proglašenja stanja nesreće na području Bosne i Hercegovine, zbog globalne pandemije korona virusa, u prostorijama Gradske uprave Visoko održana je vanredna sjednica Štaba Civilne zaštite (CZ) Grada Visokog.\nPored gradonačelnice Amre Babić, komandanta Štaba Civilne zaštite Visokog, sjednici su prisustvovali i ostali stalni i prošireni članovi ŠtabaCZ Grada Visokog, te predstavnici javnih preduzeća, javnih ustanova i privrednog sektora sa područja grada Visokog.\nGradonačelnica Amra Babić je istakla da je situacija na području Visokog pod kontrolom, da trenutno nema oboljelih, te da je potreban maksimalan oprez, ali da nema razloga za paniku.\nPodsjetila je da je od jutros (srijeda, 18. mart) na snagu stupila Odluka Vlade FBiH o nizu mjera koje su obavezujuće za sve općine i gradove u Federaciji Bosne i Hercegovine, a koje su donesene na sastanku Federalne uprave civilne zaštite u Sarajevu zbog pandemije koronavirusa.\nOdlukom se decidno zabranjuje svaki vid javnog okupljanja, rad kafića, barova, restorana, uslužnih objekata te rad kulturnih institucija, poput kinosala, pozorišta, muzeja, galerija i slično.\nIzuzeće su objekti koji rade dostavu hrane, kao i narodne kuhinje, ali uz poštivanje epidemioloških standarda.\nOve mjere će se zasigurno dopunjavati u danima koji slijede, u zavisnosti od epidemiološke situacije.\nGradonačelnica je navela da se određeni broj osoba sa područja Visokog trenutno nalazi u izolaciji i apelovala na građanstvo da se strogo pridržava hitnih mjera koje su donesene zbog novonastale situacije.\nIzmeđu ostalog, na sastanku je istaknuto da će Štab CZ u narednom periodu biti u stalnom zasjedanju i da je potrebno smanjiti broj dolazaka u JU Dom zdravlja Visoko.\nNeophodno je i da se svi medicinski kadrovi (medicinski radnici u penziji) stave na raspolaganje Štabu CZ, kako bi u slučaju potrebe mogli biti angažovani.\nTakođer, sve obavijesti u vezi za novonastalom situacijom će biti blagovremeno emitovane na lokalnom mediju (RTV Visoko) i na LED display-u na ulazu u Grad.\nGradskoj službi CZ je naređeno da napravi spisak neophodnih materijalnih sredstava u skladu sa potrebama institucija koje su dio sistema CZ.\nU narednom periodu, glavni ulaz u JU “Dom zdravlja” Visoko će biti otvoren samo za sanitetska vozila, a prostorije Centra za mentalno zdravlje će služiti kao trijažni centar za ulazak pacijenata potencijalno oboljelih od korona virusa.\nPodručne ambulante porodične medicine će u narednom periodu raditi u smanjenom kapacitetu, te u slučaju nužde vršiti kućne posjete najtežim bolesnicima.\nZdravstveni savjet Grada Visokog preuzeti će obavezu edukativnog komuniciranja sa javnošću i interesnim grupama.\nSvim licima koja se ne pridržavaju mjera izrečenih Rješenjem o zabrani kretanja van prostora boravka bit će izrečene novčane kazne putem prekršajnih naloga.\nU narednom periodu nadležna Služba će u saradnji sa Udruženjima poljoprivrednika na području grada Visokog sačiniti evidenciju poljoprivrednih proizvođača sa asortimanom proizvoda koji nude, brojevima telefona, te iste spiskove učiniti dostupnim vlasnicima trgovina i tržnih centara kako bi se obezbijedila nabavka robe od poljoprivrednih proizvođača iz Visokog.\nNaglašena je potreba da se odštampa 10.000 letaka sa najosnovnijim uputama i preporukama koje su u vezi sa pandemijom korona virusa, te iste podijeliti građanstvu putem Savjeta mjesnih zajednica.\nU narednim danima bit će održani sastanci sa povjerenicima CZ na terenu i predsjednicima Savjeta MZ sa ciljem organizacije i provođenja aktivnosti na terenu.\nDo daljnjeg se obustavljaju sve redovne aktivnosti Komisija, Kolegija i rada Gradskog vijeća Visoko.\nJU „Centar za kulturu, sport i informisanje“ – RTV Visoko će svakodnevno izvještavati građane o najnovijim informacijama u vezi sa pandemijom korona virusa.\nSve nabavke neophodnih sredstava za dezinfekciju, maski, rukavica i ostalog materijala bit će finansirane iz budžetske rezerve Gradonačelnice i namjenskih sredstava Civilne zaštite.\nOperativni centar CZ Grada Visoko će u narednom periodu biti u stalnom 24-satnom zasjedanju, te blagovremeno obavještavati javnost o svim novim uputstvima i mjerama zaštite zdravlja ljudi.\nApelujemo na sve naše sugrađane da u ovoj situaciji budu društveno odgovorni i odgovorni prema svojoj porodici, te da se pridržavaju izrečenih mjera.\n← Ministar Jupić za Hayat: Stisnimo zube i zajedno pobijedimo koronavirus\nPredsjedništvo BiH donijelo Odluku o angažiranju Oružanih snaga →\nŽivot Visočanina Huse Muratovića: Iskopao više od 5.000 mezara u Srebrenici\n30. Juna 2020. 30. Juna 2020. Midhat Hajdarević\nAM SDA: Okrugli sto …\n24. Juna 2019. 24. Juna 2019. Sajo\nMeđunarodni dan djeteta 20. novembar\n19. Novembra 2019. 19. Novembra 2019. Midhat Hajdarević


Pročitajte današnji dnevni horoskop za nedelju, 16. jun 2019. godine. – Tračara\nPročitajte današnji dnevni horoskop za nedelju, 16. jun 2019. godine.\nTrigon Neptuna i Merkura ali i opozicija Merkura sa Saturnom obeležava današnju nedelju gde je potrebno da ostanemo u polju relaksacije, lepih misli, prijatnih slika u umu i oko sebe jer postoji opasnost da pomenuta opozicija Saturna i Merkura skrene nam tok misli u neke mutne vode i misli. Ne dajte se zavarati i prepustiti crnilu, oduprite se negativnom polju i promenite tok misli za tili čas!\nU nastavku pročitajte današnji dnevni horoskop za nedelju, 16. jun 2019. godine. Kliknite na strelice kako biste došli do svog znaka.\nPročitajte današnji dnevni horoskop za subotu, 15. jun 2019. godine


Sjajni Alonso pobedio u Nemačkoj\nVozač Ferarija Fernando Alonso trijumfovao je na desetoj trci ovogodišnjeg šampionata Formule 1, Velikoj nagradi Nemačke. Španac je do treće pobede ove sezone, a ukupno 30.\nVN Nemačke: Sa pol pozicije do pobede\nVN Nemačke: Sa pol pozicije do pobede Vozač Ferarija je opravdao ulogu favorita. Vodeći u generalnom plasmanu vozača Formule 1, Fernando Alonso trijumfovao je u trci za VN Nemačke, na stazi u Hokenhajmu.\nSa pol pozicije do pobede\nSa pol pozicije do pobede Vozač Ferarija je opravdao ulogu favorita. Vodeći u generalnom plasmanu vozača formule 1, Fernando Alonso trijumfovao je u na VN Nemačke, na stazi u Hokenhajmu.\nF1: Alonso najbrži i u Nemačkoj\nŠpanski as trijumfovao u trci za Veliku nagradu Nemačke i postao prvi vozač koji se ove sezone tri puta peo na pobedničko postolje. Sepang, pa Valensija, pa Hokenhajmring.\nTrijumf Alonsa u Hokenhajmu, Fetel i Baton na podijumu\nAlonso najbrži u Nemačkoj\nVozač Ferarija je do treće pobede ove sezone, a ukupno jubilarne 30. u karijeri došao u vremenu 1:31.05,862 Španski automobilista Fernando Alonso pobedio je danas na Velikoj nagradi Nemačke , koja je u okviru šampionata Formule 1 vožena na ...\nFetel kažnjen za nepropisno preticanje\nKada se na Fetelovo ukupno vreme doda 20 sekundi kažne dolazi se do toga da je Baton osvojio drugo, Raikonen treće, a Kobajaši četvrto mesto, dok je preostali deo poretka ostao nepromenjen.\nBeograd - Trka za Veliku nagradu Nemačke pripala je Špancu Fernandu Alonsu koji je kroz cilj prošao sa vremenom od 1:31:05.862, što je za četiri sekunde bilo brže od aktuelnog šampiona i vozača Red Bula Sebastijana Fetela.\nF1: Alonso najbrži u Nemačkoj, Fetel kažnjen\nŠpanski as trijumfovao u trci za Veliku nagradu Nemačke i postao prvi vozač koji se ove sezone tri puta peo na pobedničko postolje. Fetel nedozvoljeno pretekao Batona van staze i pao u konačnom poretku za tri mesta.\nTreća pobeda Alonsa\nNa Velikoj nagradi Nemačke, održanoj jula 2010. godine, zbio se jedan od najvećih transfera neprijatnosti u novijoj istoriji Formule 1 – sirotom Felipeu Masi, koji je (u)mislio da mu odlično ide jer se nalazi na prvom mestu, usred trke je ...\nAlonso najbrži, Fetelu kazna\nBeograd - Trijumfom na trci za Veliku nagradu Nemačke na stazi Hokenhajm Španac Fernando Alonso došao je do treće pobede u ovogodišnjem šampionatu Formule 1 čime je lidersku poziciju na tabeli učvrstio i po broju osvojenih trka s obzirom ...\nFetel kažnjen, sad je peti, Raikonen treći\nTweet HOKENHAJM, 22. jula 2012. (Beta) - Dvostruki uzastopni šampion Formule jedan, Sebastijan Fetel kažnjen je u nedelju zbog nedozvoljenog preticanja tokom trke za Veliku nagradu Nemačke, zbog koje je pao sa drugog na peto mesto.\nFernando Alonso pobedio u Hofenhajmu\nTweet BEOGRAD, 22. jula 2012. (Beta) - Španski vozač Fernando Alonso pobedio je u nedelju na stazi u Hofenhajmu, gde je vožena trka Formule 1 za Veliku nagradu Nemačke. Ovo je treći trijumf vozača Ferarija u ovoj sezoni.\nAlonso ubedljiv u Nemačkoj\nŠpanski automobilista Fernando Alonso pobedio je danas na Velikoj nagradi Nemačke, koja je u okviru šampionata Formule 1 vožena na stazi u Hokenhajmu. Vozač Ferarija je do trece pobede ove sezone, a ukupno jubilarne 30.\nAlonso trijumfovao na VN Nemačke\nŠpanski vozač Fernando Alonso pobedio je danas na trci Formule 1 za Veliku nagradu Nemačke, na stazi u Hofenhajmu. Vozač Ferarija je do treće pobede ove sezone, a ukupno jubilarne 30. u karijeri došao u vremenu 1:31.05,862.\nAlonsu pol-pozicija u Hokenhajmu, iza njega kreću Fetel i Šumaher\nVozač Ferarija Fernando Alonso osvojio je pol-poziciju pred trku za Veliku nagradu Nemačke u Formuli 1 koja se vozi u nedelju u Hokenhajmu. Alonso je do prve pozicije došao sa vremenom od jednog minuta, 40 sekundi i 621 stotinkom.\nF1: Alonso ispred Fetela i Šumahera\nFernando Alonso krenuće sa prve pozicije u trci Formule jedan za Veliku nagradu Nemačke. Španac iz Ferarija bio je najbrži u subotnjim kvalifikacijama.\nAlonsu pol-pozicija u Hokenhajmu\nAktuelni svetski šampion Sebastijan Fetel nedeljnu trku počeće sa druge pozicije HOKENHAJM - Vozač Ferarija Fernando Alonso osvojio je danas pol-poziciju pred trku za Veliku nagradu Nemačke u Formuli 1 koja se vozi u nedelju u Hokenhajmu .\nAlonsu pol pozicija u Nemačkoj\nVozač Ferarija Fernando Alonso startovaće sa pol pozicije na Velikoj nagradi Nemačke, desetoj trci ovogodišnjeg šampionata Formule 1. Španac je do druge najbolje startne pozicije ove sezone i to druge zaredom došao krugom na stazi ...\nAlonso kreće sa prvog mesta u Hokenhajmu\nTweet HOKENHAJM, 21. jula 2012. (Beta) - Vozač Ferarija Fernando Alonso krenuće sa prve pozicije u trci Formule jedan za Veliku nagradu Nemačke, pošto je bio najbrži u kvalifikacijama voženim u subotu.\nAlonso kreće prvi u Hokenhajmu\nVozač Ferarija Fernando Alonso krenuće sa prve pozicije u trci Formule jedan za Veliku nagradu Nemačke, pošto je bio najbrži u današnjim kvalifikacijama. Alonso je pol poziciju osvojio sa vremenom jedan minut, 40 sekundi i 621 stotinka.\nFetel: Svi bi voleli da budu vozači Ferarija\nŠampion Formule 1 Sebastijan Fetel istakao je da bi voleo da vozi za Ferarijevu ekipu, ali da je vrlo moguće da do kraja svoje karijere neće menjati tim.


"Ja, Donald Tramp DAJEM OSTAVKU" - News-Mag\nYou are hereHome > Politics > “Ja, Donald Tramp DAJEM OSTAVKU”\nNarkoman zgrabio preplašenu devojčicu (13) i uperio joj nož u leđa: Hteo da je trampi za drogu, a onda su uleteli ruski specijalci (FOTO) (VIDEO) 2017-02-04 22:57:36 nebojsa 18\n“Ja, Donald Tramp DAJEM OSTAVKU”\tPolitics by nebojsa - 24/01/20170\tPredsednik SAD Donald Tramp je rekao da je dao ostavku na stotine pozicija u svojim kompanijama, pokazuje dokument Trampove organizacije.\nU dokumentu koji sadrži 19 stranica piše: “Ja, Donald Dž.Tramp, ovim dajem ostavku na svakoj poziciji koju držim” i dalje je navedeno više od 400 njegovih firmi. Pismo je potpisao Tramp, a na njemu se nalazi datum 19. januar, dan pre nego što je dao zakletvu na mestu predsednika SAD.\nŠon Spajser, portparol Bele kuće rekao je novinarima u ponedeljak da dvojica Trampovih starijih sinova potpuno kontrolišu njegove kompanije.\nTramp je na konferenciji za novinare 11. januara obećao da će preneti upravljanje biznisom na fond koji vode njegovi sinovi Donald Džunior i Erik Tramp.\nAlan Garten, advokat Trampove organizacije rekao je da je ta organizacija zaposlila i savetnike koji će se baviti pitanjima etike i pravne regulative.\nNezavisni stručnjaci za etiku i vladu ipak nisu zadovoljni jer smatraju da je Tramp trebalo da preda upravu nezavisnim menadžerima, koji će poslove kontrolisati bez njegovog znanja.\n“Jasno je da se ovim ne rešava konflikt interesa”, kaže Lari Nobl iz organizacije “Campaign legal center”.\nOn kaže da pismo ne pokazuje da li će Tramp imati ograničenu komunikaciju sa kompanijama niti da li će on moći da ih savetuje.\nTakođe on kaže da se ovim ne rešava ni problem primanja novca od stranih vlada.\nČarli Daglas, ekspert za privatne fondove kaže da je neophodno da Trampova organizacija kaže tačno ko je zauzeo Trampovo mesto na kojoj poziciji.\n“On može da da ostavku, ali to nam ne govori celu priču o tome šta se dešava sa kompanijama”, rekao je on za CNN.\nPrevious articleKRILA DROGU U GAĆICAMA Starleta uhapšena dan pre ulaska u rijalitiNext articleMuškarac sa penisom od 48 centimetara otkriva kako izgleda seks sa njim (18+)\tLeave a Reply Cancel reply\tNews Srbija uvodi porez na Steam igre od 20 odsto


19-08-2018 13:43 Ratni izveštaji Sirija / Irak Svet Planeta\nAmerički predsednik Donald Tramp pohvalio je ukidanje 230 miliona američkih dolara za finansiranje stabilizacije u ratom razorenoj Siriji. Neka "plaćaju druge bogate zemlje", rekao je Tramp, dok SAD troše novac za svoje vojnike i saveznike.\nSjedinjene Države su u petak zvanično obustavile podršku stabilizacijskim projektima u Siriji. Medjutim, finansijska sredstva od 230 miliona dolara su zamrznuta nekoliko meseci pre nego što je Bela kuća zabranila finansiranje teritorija pod kontrolom vlade u Siriji. Sada Tramp kaže da je ideja finansijske podrške za stabilizaciju Sirije "smešna", bar za SAD. SAD bi trebalo da troše svoj novac na svoju vojsku i "zemlje koje nam pomažu".\n"Što se tiče Sirije, pustite druge bogate zemlje na Bliskom istoku da plaćaju", soapštio je Tramp.\nTramp je odavno obećao da će SAD napustiti Siriju "vrlo brzo", ali do sada je samo novac za stabilizaciju povučen. Američko vojno prisustvo i podrška antivladinim snagama ostaju i dalje, a prema rečima diplomate Breta Mekgurka, priprema se "završna faza" ofanzive protiv "Islamske države".\nPortparol Stejt departmenta Heder Nojert ranije je saopštila da povlačenje sredstava "ne predstavlja nikakvo smanjenje posvećenosti SAD prema našim strateškim ciljevima u Siriji". Ovi ciljevi su navodno poraz "Islamske države" i povlačenje snaga pod kontrolom Irana, a ideju da "Asad mora otići" američki zvaničnici stalno pominju od kada su se SAD umešale u građanski rat u Siriji i odabrale stranu pobunjenika i ekstremista.


RTCG - Radio Televizija Crne Gore - Nacionalni javni servis :: Ekonomija :: Uputiti jednokratnu pomoć podstanarima / print=true\nDEMOKRATE 19. 03. 2020. 12:55 >> 12:54 2\nDemokratska Crna Gora predlaže da se uputi jednokratna pomoć u iznosu od 200 eura svim građanima koji žive kao podstanari, a kojima je, zbog mjera Vlade, prestao radni odnos, a čije porodice nemaju mjesečna primanja veća od 500 eura,saopšteno je iz te partije.\nOni napominju da u Crnoj Gori oko 60.000 građana živi kao podstanari.\n“Usljed aktuelne situacije i mjera Vlade Crne Gore u borbi protiv korona virusa, veliki broj građana iz podstanarske populacije ostao je bez posla. U najvećem broju slučajeva, naročito u privatnom sektoru poslodavci neće nadoknađivati vrijeme provedeno u karantinu. Usljed takvog stanja na hiljade građana nema sredstava za plaćanje zakupnine imajući u vidu i činjenicu da su kućni budžeti usmjereni na kupovinu rezervi hrane kako bi se prehranile porodice u vrijeme dok traje pandemija”, navodi se u saopštenju.\nStoga Demokrate predlažu da se uputi jednokratna pomoć u iznosu od 200 građanima koji žive kao podstanari, a kojima je, zbog mjera Vlade eura, prestao radni odnos, a čije porodice nemaju mjesečna primanja veća od 500 eura.\n“Takođe, u ovu kategoriju bi trebali ući i svi penzioneri koji žive kao podstanari. Ako se zna da je Vlada mogla subvencionisati na stotine stanova svojim funkcionerima, jednokratna pomoć za jednu kiriju socijalno ugroženim građanima ne bi trebalo da predstavlja problem”, navodi se u saopštenju.\nTakođe, apeluju i na stanodavce da u ovom periodu smanje cijene zakupnina i pokažu solidarnost prema svojim stanarima.\n“ Sredstvima koja predlažemo značajno će se pomoći građanima da prebrode period krize”, navodi se u saopštenju.


PREDSEDNIK PS-A VULIN: Sreća pa Andrej nije Đilas, on neće plakati pred kamerama – OnlineVesti\nby admin September 24, 2020, 7:34 pm 1.9k Views\nLažovi nisu naveli ni jedan jedini dokaz svojih paorskih priča, a čak su dodali, jadajući se tajkunskom NIN-u, da za njihove tvrdnje „nema dokaza“ i za to su optužili institucije ne ostavljajući ni najmanju mogućnost da dokaza nema zato što nema šta da se dokaže, a ne zato što neko nešto krije”.\nOvo je izjavio predsednik Pokreta socijalista Aleksandar Vulin.\n“Osnovna pretpostvaka u našem pravnom sistemu je pretpostavka nevinosti, niko nije kriv dok se ne dokaže suprotno a dokaze krivice mora da pribavi onaj ko optužuje. To pravilo važi za sve osim za članove porodice Aleksandra Vučića ili za njegove prijatelje. Za takve ljude dokazi nisu potrebni a nevinosti nema, krivi su zato što postoje i sa njima će se tajkunski medji i članovi raznih saveta obračunavati dokle god budu bili deo života predsednika Vučića i dok god predsednik ne ostane sasvim sam.\nAndrej Vučić je Aleksandrov brat, i to je njegova optužnica i njegova presuda i neće proći ni jedan dan a da ne pročita neku laž o sebi i svojoj porodici. Sreća pa Andrej nije Đilas, on neće plakati pred kamerama”, rekao je predsednik PS, Vulin.


Žestoka polemika ministra i austrijskog diplomate o Kosovu\nEkonomski samit Srbije u Beogradu obeležila je oštra polemika na ivici incidenta srpskog zamenika premijera Ivice Dačića i austrijskog državnog sekretara Volfganga Voldnera oko Kosova.\nDržavni sekretar Austrije za evropske i inostrane poslove Volfgang Voldner poručio je na samitu da austrijska vlada smatra da bi Srbija trebalo da dobije status kandidata za članstvo u EU i što pre počne pregovore, ali da je neophodno da reši "teritorijalni konflikt sa susednim državama".\n"Regionalne i evropske integracije ne mogu biti uspešne dok je kosovsko pitanje otvoreno. Nezavisnost Kosova je realnost, a podela nije opcija i što pre bi trebalo naći formulu za rešenje pitanja autonomije severa Kosova. Srpskoj poluaciji na severu Kosova je potrebna vladavina prava i održiv ekonomski razvoj", rekao je Voldner.\nJavnost u Srbiji pogrešno informisana o Jarinju\nNa to je oštro replicirao zamenik srpskog premijera Ivica Dačić.\n"Sada da ne bi morao ambasador Ruske Federacije Aleksandar Konuzin da reaguje, reagovaću ja", rekao je Dačić i to učinio skoro u maniru ruskog ambasadora.\n„A da li ste nekada rekli da podela Srbije jeste ili nije opcija. Albanci nisu želeli da žive u državi Srbiji, u redu, ja im to pravo priznajem. Ali ni Srbi ne žele da žive na nezavisnom Kosovu. I ja očekujem da vi kao demokrata to isto pravo sada i njima priznate. Šta sad treba da Hašim Tači vojno napadne i osvoji sever Kosova i mi da aplaudiramo i kažemo sve ćemo to da prećutimo samo da bismo ušli u Evropsku uniju. Nije tako“, rekao je Dačić praćen aplauzom prisutnih.\n„Realnost na Kosovu je sledeća gospodine, vi govorite o stvarnosti nezavisnosti. Stvarnost je i druga, a to je da postoje dva Kosova, srpsko i albansko“, poručio je Dačić.\nOvo nije prvi put da su iz EU poslate veoma jasne poruke Beogradu oko Kosova, ali ih je čini se prvi put neko od srpskih zvaničnika na ovaj diplomatski neuobičajen način odbacio.\nRuski ambasador sedeo je u prvom redu i slušao raspravu. Podsetimo, nedavno je Konuzin na Beogradskom bezbednosnom forumu napravio diplomatski incident i ljutito upitao „ima li u ovoj sali Srba, brinete li vi za sudbinu svojih sunarodnika na Kosovu“.


Evropska noć istraživača se održava krajem meseca - Internet portal Kruševac\n17.09.2018. 037info.net\t0 komentara\tnoć istraživača\nZa kraj ovog meseca, 28. i 29. septembra, zakazana je 13-ta Evropska noć istraživača. Među brojnim gradovima u Srbiji koji uzimaju učešće u ovoj manifestaciji naći će se i naš grad. Kruševac će posetiocima Evropske noći istraživača otkriti tajne pravljenja tradicionalnih biljnih lekova. Na naučnoj radionici će ih predavači provesti kroz načine sakupljanja, sušenja i tretiranja biljaka koje će se koristiti za pravljenje čajeva, lekova i melema. To je težište programa, ali biće tu još zanimljivih stvari. Izdvajamo: kaligrafija, pravljenje sapuna, forenzika, velike naučne avanture…\nEvropska noć istraživača u Srbiji finansirana je iz najvećeg programa EU za istraživanje i inovacije “HORIZON 2020”. Sva naučna dešavanja realizuju se kroz tri projekta, u okviru potprograma Marija Sklodovska – Kiri.\nSpremite se na vreme i učestvujte – biće zabavno i poučno. Svi sadržaji su besplatni!\n← Silovit start za tri boda\nZmajevi iz Beograda doneli pregršt medalja →


Šef ruske bezbednosti: Ovaj pokušaj puča u Belorusiji kao i u Sovjetskom Savezu 1991. godine | WebTribune\nHome U FOKUSU Šef ruske bezbednosti: Ovaj pokušaj puča u Belorusiji kao i u Sovjetskom Savezu 1991. godine\nRavkov je napravio paralelu između trenutne situacije u Belorusiji i pokušaja državnog udara u bivšem Sovjetskom Savezu od pre 29 godina, poznatog kao Avgustovski puč, kada je samoproklamovani državni komitet produbio krizu u društvu i bivšu veliku silu približio kolapsu.\nDržavni sekretar Saveta bezbednosti Rusije je istakao da oni koji pokušavaju da naruše mir u Belorusiji pozivaju građane na proteste i štrajkove, koji samo slabe ekonomiju zemlje. Nastojanjem da promene tok istorije, oni samo mogu da unište sve ono što je do sada postignuto teškim radom, rekao je Ravkov.\nOn je pozvao građane Belorusije da međusobno poštuju ustav i da ne krše zakon, piše agencija TAS.\nU Belorusiji su 9. avgusta održani predsednički izbori na kojima je, prema zvaničnim podacima, pobedu odneo dosadašnji lider Aleksandar Lukašenko.\nOpozicija nije priznala rezultate izbora, po čijem su objavljivanju izbili masovni protesti u Minsku i drugim gradovima širom zemlje. Na protestima je došlo do sukoba policije i demonstranata, kada je povređeno na desetine ljudi sa obe strane, dok je preko 6.000 učesnika protesta uhapšeno.\nOpozicija traži ponavljanje izbora i istragu povodom postupaka policije, a osnovala je i Koordinaciono telo za mirnu predaju vlasti.


Beograd smanjuje broj taksista za trećinu - Novinar.rs\nBeograd smanjuje broj taksista za trećinu\nDozvoljeni broj taksi vozila na ulicama Beograda će od 1. januara 2020. godine biti smanjen za trećinu, sa skoro 6.400 na tačno 4.149.\nKako se navodi u Rešenju objavljenom u Službenom listu Grada Beograda, Sekretarijat za javni prevoz će ubuduće izdavati dozvole za taksiste preko dozvoljenog broja.\nTakođe se navodi da će „taksi prevoznici koji na dan ovog rešenja obavljaju obavljaju delatnost taksi prevoza i ispunjavaju uslove u skladu sa [postojećim propisima] nastavljaju sa obavljanjem ove delatnosti”.\nDo navedenog smanjenja broja se može doći prirodnim odlivom radne snage (na osnovu smrti, invaliditeta, penzionisanja), ili gubljenjem dozvole za obavljanje taksi prevoza usled neplaćanja dažbina ili presudom za krivično delo od najmanje godinu dana, kazao je predsednik Saveza auto-taksi udruženja Srbije Aleksandar Bijelić.\nOn je za Blic ocenio da nova studija, koja će biti objavljena krajem sledeće godine, utvrditi potreban broj vozila, a da se ranije govorilo o 5.000 taksista kao optimalnom broju za glavni grad, odnosno jednog prevoznika na oko 600 stanovnika.\nNakon sastanka sa Vučićem taksisti prekidaju štrajk (VIDEO)\n“Ne davimo Beograd”: 2.000 kamera na javnim mestima biće zloupotrebljeno?\nSubotić: Treba li sad Vojvođani da blokiraju Beograd, pošto su taksisti dobili šta su hteli?\nKomunalna milicija će legitimisati bez uniforme, oduzimati vozila…\nPosted in GRADOVITagged #BEOGRAD #TAKSI #TAKSISTI\nSzS ne odustaje od bojkota, za Tadića iznuđeno rešenje, PSG još razmišlja\nuto dec 3 , 2019\nPredsednik Narodne stranke i predsedavajući Saveza za Srbiju Vuk Jeremić rekao je posle sastanka sa delegacijom Evropskog parlamenta da SZS neće promeniti odluku o bojkotu izbora i najavio da će […]


Medojević u SAD zatražio podršku za prelaznu vladu\nPredsednik opozicione stranke Pokret za promene (PzP) Nebojša Medojević, koji boravi u poseti Vašingtonu, zatražio je od predstavnika SAD sa kojima je razgovarao podršku za formiranje "prelazne vlade" u Crnoj Gori, piše danas podgorička štampa.\nTakva vlada, kako su preneli listovi "Vijesti" i "Dan", prema oceni Medojevića trebalo bi da izvrši "dekriminalizaciju" državnih institucija i da Crnu Goru "oslobodi od uticaja organizovanog kriminala, sraslog sa vrhom crnogorske vlasti".\nMedojević službeno boravi u Vašingtonu od juče.\nOn i bivši šef Trgovinske misije Crne Gore u Vašingtonu Ratko Knežević razgovarali su između ostalog i sa jednim od čelnika Međunarodnog centra za izborne sisteme Konstatinom Bojkom, od koga su tražili "međunardoni monitoring" izbornog zakonodavstva u Crnoj Gori.\nLider PzP-a je ranije rekao da će u Vašingtonu "predstaviti drugačiju Crnu Goru" od one koju vodi sadašnja vlast.


Srbija "na tankom ledu" u procesu pridruživanja EU, neizvesno otvaranje novih poglavlja\nOdržavanje Međuvladine konferencije sa Srbijom je neizvesno, pišu „Večernje novosti“, pozivajući se na izvore u sedištu Evropskog saveta.\nPrema tim izvorima, najtvrđe krilo među zemljama članicama, predvođeno Francuskom, još nije dalo „zeleno svetlo“ da se uopšte održi Međuvladina konferencija sa Srbijom tokom aktuelnog finskog predsedavanja, koje traje do kraja godine i na kojima se poglavlja otvaraju.\nPredsedavajuća Delegacije Evropskog parlamenta za Srbiju Tanja Fajon pozvala je u četvrtak zemlje članice EU da otvore nova pristupna poglavlja sa Srbijom i nastave politiku proširenja.\n„Pozivam Savet EU da nastavi sa politikom proširenja i otvori poglavlja sa Srbijom za koje je ona spremna. U ovom trenutku bitno je poslati pozitivan signal ne samo Srbiji već i celom regionu“, navela je Fajonova.\nOznakečlanstvo u EU EU Evropska unija Naslovna-centar Naslovna-traka otvaranje poglavlja pridruživanje Evropskoj uniji pristupanje EU


Tadić: Želimo u EU, ali stav o Kosovu ne mijenjamo - Klix.ba\nOčekuju status kandidata\n27.6.2011. u 19:36\nPredsjednik Srbije Boris Tadić poručio je u Berlinu da Srbija očekuje status kandidata za članstvo u EU i, ubrzo nakon toga, početak pregovora o pridruživanju, ali da neće mijenjati stav o priznavanju nezavisnosti Kosova.\nTadić je večeras, na predavanju o temi "Srbija kao akter regionalnog pomirenja i faktor stabilnosti na Balkanu" u Fondaciji "Friedrich Ebert", istakao da u Srbiji već sada postoji konsenzus da je članstvo u EU strateški cilj, a da su regionalno pomirenje i stabilnost neophodni preduslovi uključivanja u evropske tokove.\n"Srbija je dovoljno dugo bila na marginama evropskih integracija, sada je došao trenutak da budemo u njihovom središtu. Moderna, demokratska Srbija - deset godina nakon pada Miloševića - spremna je da počne razgovore o pristupanju sa Evropskom unijom", rekao je predsjednik Srbije.\nOn je istakao da Srbija danas "Evropu gleda u oči i kaže da je učinila ono što je obećala", zapitavši se da li će EU učiniti to isto, prenose beogradski mediji.\nTadić je naglasio da Srbija prije ulaska u EU želi da riješi pitanje Kosova, ali da konačno rješenje odmah sada ne bi u jednakoj mjeri uvažilo interese i jednih i drugih.\n"Ono što znate i ono što nije sporno: Srbija neće i ne može priznati samoproglašenu nezavisnost Kosova", zaključio je predsjednik Srbije.\nTadić je na proslavi kojom je Fondacija obilježila 15 godina rada u Srbiji istakao da je privržen oživljavanju veza dvije zemlje u svakom segmentu socijalnog i političkog rada, kako bi se uspješnije kretali ka EU i izgrađivali u punom kapacitetu kao demokratsko društvo.\nOvo su "anđeli" koji pomažu BiH i donose bolje sutra\n27.06.2011. u 20:11\n27.06.2011. u 19:26


Startup iz Niša podigao najveću investiciju domaće firme do sada\n24/06/2015 | 09:42\nSrpska startup kompanija Frame podigla je danas investiciju od 10 miliona dolara, što je najveća investicija neke domaće firme do sada.\nInvesticija od 10 miliona dolara došla je od renomiranih Silicon Valley venture capital kompanija Columbus Nova i Bain Ventures, a novac ima jednu jedinu svrhu, a to je zapošljavanje novih ljudi, piše u svom blogu stručnjak za internet marketing Istok Pavlović koji je i zaposlen u ovoj kompaniji.\nJedan deo kompanije Frame se nalazi u Nišu, a drugi deo je u Silicijumskoj dolini (San Francisko), a proizvod kompanije Frame omogućava ljudima da koriste bilo koji Windows program iz Web browsera – Photoshop, Office, ili složene programe poput CAD i 3D softvera. Praktično, Frame omogućava bilo kojoj tradicionalnoj softverskoj kompaniji da njihov desktop program bude web aplikacija. Najveće svetske kompanije kao što su Adobe, Siemens, Solidworks i mnoge druge trenutno rade direktno sa Frame, i pružaju svoje programe putem Frame-a.\nKao što je naznačeno, novac od ove investicije biće iskorišćen za zapošljavanje, a Frame traži developere sa iskustvom u raznim sferama. Trenutno kompanija ima oko 30 zaposlenih, a do kraja godine planira da taj broj makar udvostručimo.\nFića stao planski, dobri rezultati u Evropi\nNemački sindikat Hrvatima: Dođite da se patite


Dekupaž i rižin papir (FOTO) ~ Kreativna Truba\nNema komentara 25. juna 2013.\nDragi drugari, posle odmora u Španiji javlja se i Kandela. Danas nastavljamo sa dekupažom, a ovoga puta vam predstavljamo rižin papir, a nekima je možda poznat i kao dekupaž papir. Ono što ga razlikuje od salveta jeste debljina, hrapavija „podloga“, pa se zato koristi i više lepka.\nRižin papir – zanimljivi printovi\nI ove brojke na satu su takođe od rižinog papira, što nam se savršeno uklopilo u prethodni dizajn.\nNa kraju, mogu samo da vas posavetujem da, kada budete u mogućnosti, isprobate i rižin papir. Upravo ta eksperimentisanja sa različitim materijalima ili tehnikama poput sospesa ili krakela čine dekupaž bogatijim…U sledećem postu na Kreativnoj trubi upoznaćemo vas i sa štampanjem na rižinom papiru…a do tada, trubite sa nama\ndekupazDIYdo it yourselfkreativna trubarizin papirstampa


Knjiženje vojne imovine ponovo u centru pažnje – BALKAN TV NOVI SAD\nHomeRegionKnjiženje vojne imovine ponovo u centru pažnje\nKnjiženje vojne imovine ponovo u centru pažnje\n03/12/2017Redakcija BALKAN TVRegion, Vesti0\nPitanje knjiženja vojne imovine ponovo je u centru pažnje nakon što je pravobranilac BiH, Mlađen Mandić, izjavio da je Okružni sud u Istočnom Sarajevu, postupajući po upravnom sporu navodno odlučio da Uprava za geodetske i imovinsko-pravne poslove Srpske mora uknjižiti lokaciju Veliki Žep kod Han Pijeska u vlasništvo BiH, odnosno Ministarstva odbrane.\nDok Mandić najavljuje i moguće krivične prijave, iz Srpske poruka da on svojim delovanjem krši Dejtonski sporazum, istovremeno kupujući novi mandat pravobranioca BiH.\nU sporu između Pravobranilaštva BiH i Uprave za geodetske i imovinsko-pravne poslove Srpske, Okružni sud u Istočnom Sarajevu presudio je, kako kaže pravobranilac BiH, u njihovu korist. U prevodu to znači da Uprava mora uknjižiti lokaciju Veliki Žep kod Han Pijeska u vlasništvo BH Ministarstva odbrane. Kako Mandić navodi za federalne medije, Pravobranilaštvo BiH već je podnelo zahtev da se traženo knjiženje sprovede, ali odgovor od Uprave nije dobilo.\n„Sud u Istočnom Sarajevu odlučivao je po upravnom sporu koje je Pravobranilaštvo BiH pokrenulo protiv rešenja Uprave za geodetske i imovinsko-pravne poslove Republike Srpske, kojim odbijaju da sprovedu spomenuto knjiženje. Odluku Suda u Istočnom Sarajevu dobili smo pre desetak dana i odmah smo, na osnovu nje, navedenoj upravi podneli zahtev da se traženo knjiženje i sprovede“, rekao je pravobranilac BiH Mlađen Mandić.\nOdbije li Uprava knjiženje, Mandić kaže da postoje uslovi za krivičnu prijavu protiv direktora RUGIP-a. Komentar na ovakve izjave bh pravobranioca iz Uprave za geodetske i imovinsko-pravne poslove nismo dobili. Reagovao je zato član Predsedništva SNSD-a Staša Košarac koji kaže da Mandić ovakvim stavovima na drastičan način krši Dejtonski sporazum i Rezoluciju Narodne skupštine o vojnoj neutralnosti. Dodaje da se Mandićevo djelovanje, suprotno odlukama institucija Republike Srpske i interesima srpskog naroda, podudara sa odlukom Saveta ministara BiH, koji je pre deset dana Mandića ponovo imenovao na poziciju pravobranioca BiH.\n„Na ovaj način pravobranilac Mandić rekao bih da je u potpunoj funkciji Federacije BiH i bošnjačkih politika na nivou zajedničkih institucija. Treba napomenuti da BiH nema svoju imovinu i to je precizno definisano aktima, ali se na ovaj način pokušava deo teritorije Republike Srpske oduzeti“, istakao je član Predsedništva SNSD Staša Košarac.\nPriča o otimanju teritorije Republike Srpske očigledno je bez kraja. Podsećanja radi, iz Uprave za geodetske i imovinsko-pravne poslove ranije su navodili da je zahtev za knjiženje vojne imovine u Han Pijesku jedan od ukupno 12 takvih na teritoriji Republike Srpske, ali da je nakon presude Suda BiH odbijen jer nije bio sprovodiv u evidencijama Uprave. Kasnije pokrenuti upravni sporovi za slučajeve u Han Pijesku, Bileći i Doboju za sada su zvanično dali rezultat u Doboju, gde su potvrđena rešenja Uprave.\nDa li nas očekuje poskupljenje?\nSneg oštetio dalekovode u Foči


Akcija hvatanja pasa lutalica na više lokacija - Bujanovačke\nPočetna GRAD Akcija hvatanja pasa lutalica na više lokacija\nBujanovačke10. nov 2021.GRAD, NASLOVNA0\nBujanovac, 10. novembar 2021. Posle pisanja Bujanovačkih o napadima pasa lutalica i zahtevu meštana Rakovca da se deci omogući bezbedan put do škole u Bujanovcu počela je akcija uklanjanja pasa na više lokacija u gradu i okolini.\nŠef opštinske inspekcije Metin Ramizi potvrdio je našem portalu da su ekipe komunalnih inspektora i Veterinarske stanice na terenu i da će se tokom dana psi lutalice hvatati na pet lokacija u gradu.\nNa naše pitanje da li je među njima i potez Rakovac-Novo naselje, Ramizi odgovara „svuda gde su građani prijavili probleme“\n-Akcija se sprovodi kod vrtića, osnovnih škola, u centru grada i kod policijske stanice. Takođe, biće obuhvaćene i sve lokacije za koje postoje prijave građana, tako sam naložio inspektorima – rekao je Ramizi.\nKao što su Bujanovačke ranije pisale, Inspekcijska služba je zadužena za izdavanje naloga Veterinarskoj stanici kao izvršiocu, određivanje lokacija i nadzor nad akcijama.\nPoslednja akcija sakupljanja pasa lutalica izvedena je krajem avgusta.\nNakon čipovanja i sterilisanja pasa, što može trajati do dve do tri nedelje životinje se vraćaju na mesto gde su pokupljene.\nPodsetimo, ugovor između Opštine i Veterinarske stanice vredan je 1 milion dinara i predviđa tretiranje 145 pasa.\nDo sada je sterilisano oko 80 pasa, a direktor Veterinarske stanice Miodrag Milković je više puta naglašavao da nakon sterilisanja psi više nisu agresivni i ne kreću se u čoporima, te de ne predstavljaju pretnju po građane.\nTAGakcija uklanjanja inspekcija metin ramizi psi lutalice vetrinarska stanica\nPrevious PostIN MEMORIAM: Slaviša Lekić (1959-2021) Next PostU Bujanovcu 5 kovid pozitivnih\nU Bujanovcu bez kazni zbog kovid propusnica


03-04-2020 16:41 Srbija Društvo\nDonacija američke vojske (Foto: Jutjub)\nRukovodilac Klinike za kardiohirurgiju Dragan Milić je na svom Fejsbuk profilu objavio i da je ovakav aparat u stanju da obavi analizu čak 96 uzoraka odjednom, a da se „rezultati dobijaju za samo dva sata“.\n„To je najsavremeniji aparat koji je Klinika dobila kao donaciju od Komande američke vojske u Evropi. On je korišćen za testiranje trombofilija i trebalo je da se koristi za ispitivanje onih pacijenata koji se podvrgavaju transplantacijama. Testiranje virusa – pa i korona virusa, koji izaziva Kovid 19, standardno se radi na „Real - tajm PCR mašinama“ i tu nema ničeg novog“, saopštio je kolegijum ove klinike, na čelu sa Milićem.\nKlinika za kardiohirurgiju nije precizno odgovorila da li je ovakvu inicijativu uputila niškom Institutu za javno zdravlje i niškom Kliničkom centru, te da li su i kako oni odgovorili na nju. I niški Institut za javno zdravlje uskratio je odgovor na pitanja da li će aparat „Real tajm PCR-Kvant Studio 5“, koji mu je ponudila ova klinika, biti korišćen za testiranje uzoraka, kao i da li je aparat adekvatan za takvu vrstu analiza.\nPročitajte OVDE šta je Rusija poslala Srbiji.\nTRAŽE DA SE HITNO PONOVO TESTIRAJU NA KORONU: Smešteni na Sajmu najavljuju štrajk glađu


Praštalo: Izbori za najviša tijela pokazali obim krize u kojoj se nalazi EU – Fokus.ba\nOvosedmične izbore najviših organa možemo promatrati kao konačno shvatanje pravog i realnog, totalno podijeljenog stanja u kojem se EU trenutno nalazi, amatra Praštalo\nOvosedmični izborni proces za najviša politička i izvršna tijela Evropske unije (EU) pokazao je koliki je obim krize u kojoj se nalazi EU, ocijenio je u razgovoru za Fenu predsjednik Evropskog pokreta u BiH Predrag Praštalo.\nZa naš region, a posebno za BiH, naveo je on, majski rezultati izbora za Evropski parlament (EP) za period 2019-2024. godine ocijenjeni su uglavnom “relativno dobrim“, najviše radi toga što nisu ostvarene crne prognoze o mogućnosti da antievropske, desničarske i populističke snage ovladaju većinom u EP-u ili ojačaju toliko da bi mogle preuzeti značajniju ulogu u donošenju ključnih odluka u institucijama Briselu i Strasbourgu.\n– Sam izborni proces za najviša politička i izvršna tijela EU (lideri i predsjednici Evropskog parlamenta, Evropske komisije, Evropskog vijeća, evropske diplomatije i Evropske banke) najbolje je pokazao koliki je obim osnovne egzistencijalne, političke, lobističke i krize funkcionalnosti i identiteta u kojoj se EU nalazi, kao nikada od svog osnivanja 1950.godine – smatra Praštalo.\nPo njegovim riječima, prije svega, entuzijazam i viziju osnivača o ujedinjenju, jedinstvu i bratstvu s jednakim pravima svih građanki i građana, država i naroda kontinentalne Evrope, koji su bili zadovoljni da su tokom procesa ideje i formiranja EU imali “kafu i vodu na stolu”, zamijenili su nacionalistički, populistički, lobistički i materijalistički interesi država i lidera, čiji najviši predstavnici su godinama u Briselu i Strasbourgu bili uljuljani u komforističko- tajkunsko-materijalističkom okruženju, a koji su se vremenom previše udaljili od običnih ljudi, što je u konačnici dovelo do krize „evropskog identiteta“ i samog opstanka evropske ideje.\n– Umjesto da EU „europeizira“ Balkan kao ostatak evropskog kontinenta, sve češće se primjećuje negativni proces “balkanizacije“ Evrope i EU, a uzrok tome leži, prije svega, u jačanju nacionalizma i fašizma tokom ratova na Balkanu, konkretno u bivšoj Jugoslaviji, pri čemu je EU i sama svojom pasivnošću i angažmanom određenih država članica (ne)svjesno dala ogroman doprinos degradivnom procesu, što na kraju može dovesti i do vrlo realnog urušenja sna vizionara i osnivača EU – kaže Praštalo.\nStoga, ističe on, ovosedmične izbore najviših organa možemo promatrati kao konačno shvatanje pravog i realnog, totalno podijeljenog stanja u kojem se EU trenutno nalazi.\n– Pozitivno je to što su Evropljani prepoznali gro i epicentar problema, te što je kompromis, najteži i najkompliciraniji ikada do sada, na kraju, ipak postignut. Optimizam budi da su Njemačka i Francuska, kao „lokomotive“ EU, preuzele lidersku ulogu, bez narcizma i arogancije, tako svojstvenih EU institucijama, i iznašli kompromisna rješenja u vidu izbora Ursule von der Leyen i Christine Lagarde, dvije jake i prodorne žene, koje će i presonalno, ali i kao predstavnice svojih država biti kičma „Nove Evrope“ i institucija EU – ocijenio je Praštalo.\nA što se tiče BiH, “opet smo gubitnici svih naprednih procesa i eurointegracija, što najbolje pokazuje da domaći političari još nisu u stanju da iznađu kompromis i formiraju vlast na državnom i entitetskom nivou, pri čemu je gubitak prava glasa u Vijeću Evrope samo jedna kolaterala više”.\n– Čak i najoptimističniji među nama, morat će prije ili kasnije prihvatiti da bez neke magične i čarobne formule EU ili čak domaćih političara, ovo društvo neće tako brzo postati član EU – rekao je, između ostalog, Praštalo u razgovoru za Fenu.\n#evropski pokret u bih#Predrag Praštalo\nEvropski pokret: Glasati za kandidate koji u prioritetima imaju EU integracije\nEvropskoj uniji je potrebna migracija zbog penzionog fonda i zdravstvenog sistema\nHahn: Von der Leyen potvrdila evropsku perspektivu zapadnog Balkana


Turistička ponuda Srbije – glavna tema današnje Ruske gazete – Objektivni\nPočetna/Iz minuta u minut/Turistička ponuda Srbije – glavna tema današnje Ruske gazete\nSrbija je glavna tema današnjeg izdanja dnevnih novina „Ruska gazeta“. Turistička ponuda naše zemlje je, pod okriljem Turističke organizacije Srbije, predstavljena širokom auditorijumu čitalaca u Rusiji, u okviru specijalnog dodatka pod nazivom „Otkrijte Srbiju“.\nDnevni tiraž Ruske gazete prevazilazi 800.000 izdanja, od čega se najveći broj proda u Moskvi i Sankt Petersburgu. Ovo je dnevni list koji se dostavlja kabinetu predsednika Ruske Federacije, premijeru i Ruskoj Dumi. Čitalačku publiku ovih novina čine i međunarodne multinacionalne kompanije, ruske aviokompanije, aerodromi, vodeći restorani i hoteli u Rusiji.\nRuska gazeta sa dodatkom Otkrijte Srbiju biće, takođe, dostupna ruskim ministarstvima, ambasadama Rusije širom sveta, ali i Ruskoj asocijaciji turoperatera.\nOvaj dodatak o Srbiji izlazi u vreme kada je turistička privreda jedna od glavnih tema u Rusiji, jer će se u žiži javnosti naći u toku trajanja međunarodonog onlajn sajma turizma MIT 2021, koji se održava od 16 do 18. marta.\nSpecijalni dodatak Otkrijte Srbiju, pored predstavljanja turističke ponude naše zemlje, sadrži i intervjue sa ministarkom trgovine, turizma i telekomunikacija, gospođom Tatjanom Matić i direktorkom Turističke organizacije Srbije, gospođom Marijom Labović.


Usvojen budžet opštine Varvarin za 2017. godinu – KRUŠEVAC.LINK\nOvde si trenutno: Home / Varvarin / Usvojen budžet opštine Varvarin za 2017. godinu\nNa dnevnom redu 9. sednice Skupštine opštine Varvarin, koja je održana u petak 23. decembra, bilo je 18 tačaka. Najznačajnija je bila Odluka o budžetu opštine Varvarin za 2017. godinu, koju su odbornici lokalnog parlamenta jednoglasno doneli.\nBudžet opštine Varvarin je na nivou budžeta iz 2016.godine, uvećan za oko 20 miliona dinara. To su sredstva koja se dobijaju iz sopstvenih izvora i donacija od nevladinih organizacija za pomoć starijim osobama. Ono što je bitno u ovom budžetu je da je bitno povećan nivo sredstva koja su namenjena poljoprivredi. U budžetu za 2016.godinu opredeljeno je bilo 12 miliona dinara, dok je za 2017. predviđeno uvećanje za 8 miliona dinara.\nNovim budžetom planirano je i uvećanje sredstava namenjenih za talentovane učenike i studente.\nNa dnevnom redu Skupštine bila je i Odluka o lokalnim komunalnim taksama koje su uglavnom ostale na prošlogodišnjem nivou.


Nova isporuka čepova u humanitarnoj akciji „Čep u džep” : Gradska opština Zvezdara\nNova isporuka čepova u humanitarnoj akciji „Čep u džep”\nČetrnaest punih džakova plastičnih čepova preneto je danas iz hola GO Zvezdara u OŠ „Stevan Sinđelić“, gde će biti sabirno mesto za prikupljanje iz zvezdarskih škola u, već dobro poznatoj, humanitarnoj akciji „Čep u džep“.\nPosle uspešno sprovedene akcije i pomoći Kosti Vasiljeviću, učeniku OŠ „1300 kaplara“, akcija je nastavljena i u školskoj 2015/16, a u okviru dva otkupa u prvom polugodištu (oktobar i decembar 2015.) prikupljena je suma koja pokriva troškove nabavke ortopedskog pomagala za Jovana Abazu, učenika OŠ „Desanka Maksimović“.\nUskoro ćemo saznati kome će biti upućena sredstva za pomoć, kada o tome odluku donese aktiv direktora zvezdarskih škola.\nAkcija „Čep u džep“ naišla je na neverovatan odziv. Na poziv Gradske opštine Zvezdara i Prijatelja dece Zvezare odazvali su se svi Zvezdarci, od najmlađih u vrtićima, učenika osnovnih i srednjih škola, do zaposlenih u opštinskoj upravi, kao i građana koji poslom dolaze u Opštinu.\nI posle ove isporuke akcija će se nastaviti. Prikupljaju se plastični čepovi sa flašica vode, sokova i drugih napitaka, mlečnih proizvoda, ulja, sirćeta, krema za ruke, pasta za zube, sa sredstva za pranje sudova i dr.\nKada se sakupi veći broj čepova može se doneti na neko od mesta za sakupljanje (jedno takvo mesto je i na ulazu u zgradu Opštine Zvezdara, Bulevar kralja Aleksandra 77). Uključite se i VI!\nTradicionalna humanitarna akcija dečje solidarnosti nastala je u toku akcije “Deca deci” koja se sprovodi tokom svake Dečje nedelje u oktobru. Od 2014. godine, na inicijativu OŠ “Dragojlo Dudić” ova akcija se sprovodi pod nazivom „Čep u džep“. To je humanitarna, ali u isto vreme i ekološka akcija.\nUčešćem u akciji, ne samo da se čini humano delo i pomaže oboleloj deci, već se razvija i širi ekološka svest i podseća koliko je važno da svi brinemo o očuvanju životne sredine.


Ministarka Živić posetila je farmere u Pomoravlju - Vesti - MINISTRIA E BUJQËSISË PYLLTARISË DHE ZHVILLIMIT RURAL\nMinistarka Živić posetila je farmere u Pomoravlju\nPriština, 04. april 2019. – Ministarka poljoprivrede, šumarstva i ruralnog razvoja, Dijana Živić zajedno sa poslanikom skupštine Kosova , Slobodanom Petrovićem, posetili su farmere Moravskog regiona gde su se upoznali sa uslovima, problemima kao i sa izazovima sa kojima se susreću farmeri u razvoju njihove delatnosti.\nOvom prilikom, ministarka Živić, upoznala je farmere sa Programom direktnih plaćanja kao i sa Programom za poljoprivredu i ruralni razvoj MPSRR-a za ovu godinu i naznačila da će putem mera ovih programa ponuditi podršku za veliki broj poljoprivrednih delatnosti. Ona je takodje istakla da će u programima podrške za ovu godinu, čiji je cilj razvoj i jačanje poljoprivrednog sektora, imati koristi i farmeri ovog regiona i pozvala farmere da apliciraju i na taj način prošire delovanje u svim sektorima poljoprivrede.\nFarmeri su razgovarali sa ministarkom Živić i poslanikom Petrovićem na temu poljoprivrede i mogućnostima zapošljavanja u ovom sektoru. Takodje, njima je upućen poziv da predstave ideje i zahteve institucijama, kako bi se usmerili u pravcu bolje političke podrške MPSRR.\nMinistarka Zivic, je visoko ocenila angažovanje ovih farmera koji su u kontinuitetu razvili njihovu delatnost sopstvenim sredstvima i istakla je da im neće nedostajati institucionalna podrška koja će im pružiti mogućnosti za proširenje putem investicionih grantova, koji po njoj utiču na razvoj poljoprivrednog sektora, a ujedno i na otvaranje novih radnih mesta.\nTokom ove posete, učestvovao je i šef Kordinacionog odeljenja ruralnog razvoja, Bajram Imeri, koji je u detaljima predstavio uslove i kriterijume koje trebaju ispuniti farmeri da bi profitirali u okviru Programa za poljoprivredu i ruralni razvoj i upoznao ih je sa merama podrške koji ce se ubrzo objaviti na sajtu MPSRR-a.


EU izvezla milijardu doza vakcina protiv korona virusa | TRT Srpski\nEU izvezla milijardu...\nEvropska unija je dosad izvezla više od milijardu doza vakcina protiv bolesti COVID-19, potvrdila je predsednica Evropske komisije Urusla von der Leyen.\nVon der Leyen je istakla da su vakcine poslane u više od 150 zemalja, čime je 27-člani blok postao najveći izvoznik vakcina na svetu.\nIz EU-a su istakli da je povećanje stope vakcinisanja protiv COVID-19 u celom svetu trenutno prioritet bloka koji se prošlog meseca obavezao da će poslati još 200 miliona doza vakcine u Afriku i druge zemlje s niskim prihodima.\nBogate države suočavaju se sa sve većim pritiskom da podele, odnosno preusmere zalihe vakcina protiv koronavirusa u područja i zemlje s nižim prihodima.\nTagovi: #EU , #vakcine , #virus , #korona


Poruka iz Njujorka: Kosovo mora da izabere — Ramuš ili Amerika - Sputnjik Srbija\n12:11 02 Jul 2020\nPoruka iz Njujorka: Kosovo mora da izabere — Ramuš ili Amerika\n07:09 01.02.2018 (osveženo 07:10 01.02.2018) Preuzmite kraći link\nPiše Brankica Ristić\nBalkanske igre bez granica (298)\nBrankica Ristić. Sputnik Srbija\nDa je politika Amerike neprikosnovena na Kosovu izgleda da je jasno svima sem kosovskom premijeru, koji će to, izgleda, morati da sazna na teži način.\nVlada Ramuša Haradinaja „visi“ o jednom poslaniku, a činjenica da je i zvanično izgubio podršku najvećih mentora Kosova — Amerike — sasvim sigurno mu ne ide u prilog. U tom svetlu, čini se da Haradinaju ostaje sve manje mogućnosti da se održi na vlasti, a tekst koji je o njemu objavio njujorški magazin „Tajm“, koji ga je svrstao u pet najtraženijih geopolitičkih begunaca u 2018, i u kome taksativno navodi njegovu ratnu prošlost, na Kosovu se tumači kao znak da Haradinaj treba da ode.\n© AFP 2020 / Sebastien Bozon\n„Tajm“: Haradinaj među pet najtraženijih geopolitičkih begunaca\nProfesor Prištinskog univerziteta Behljuj Bećaj za Sputnjik govori da za zapadnu demonizaciju Haradinaja ima nekoliko razloga.\n„Prvi se odnosi na njegov neodgovoran odnos prema nekim važnim zadacima unutrašnjeg državnog karaktera na Kosovu, kao što su Međunarodni sud i demarkacija granice sa Crnom Gorom. Pretpostavljam i da se radi o jednom delu njegove prošlosti koja nije sasvim raskrinkana i da oko toga ima nekih novih saznanja ili ih je bilo, pa nisu bila izneta u javnosti. Ovo može da bude drugi momenat koji može da se iskoristi kao povod za njegovu demonizaciju u američkom časopisu“, kaže naš sagovornik.\nProfesor Bećaj kaže da ovakve pojave ne nanose političku štetu samo Haradinaju, već celom kosovskom društvu.\n„Njegov neodgovoran odnos prema pomenutim zadacima, nije samo njegov lični, već su to teme koje se tiču svih građana Kosova. To se, dakle, odnosi na kosovsku državu. Njegovo ponašanje i jeste razlog koji je nagnao međunarodnu javnost da se odnose tako prema njemu“, kaže Bećaj.\nPrema njegovim rečima, ovo može da bude povod da opozicija na Kosovu zatraži prevremene parlamentarne izbore, pošto je ova vlada ionako privremenog karaktera, od samog početka.\n„Njegova vlast zavisi od raspoloženja i interesa jednog poslanika, ako taj jedan krene na ’drugu stranu‘, vlada Ramuša Haradinaja će pasti. Ali ovde se radi o tome da je Ramuš Haradinaj promašena investicija jer je on van konteksta i okolnosti i ponaša se kao barjaktar, kao da je predsednik nekog plemena, a ne premijer države. Zbog svega što se dešava, ne isključujem mogućnost da protesti koji su organizovani zbog velike zagađenosti vazduha u Prištini prerastu u proteste za odlazak Haradinaja sa funkcije, jer činjenica je da je zagađenje vazduha identično zagađenoj politici u Prištini“, kaže Bećaj.\nHaradinaj: Ne polažem račun ambasadorima nego poslanicima\nU „Tajmu“ se Haradinaj opisuje kao komandant OVK koji je bio optužen da je rukovodio mučenjima i ubijanjima Srba, ali ga je, s obzirom na nedostatak dokaza, sud UN oslobodio i 2008. i 2012. Američki list podseća da sada, kada bi trebalo da optužnice budu objavljene, Haradinaj i ostali članovi kosovske političke elite traže načine da ometu istragu. SAD i EU, koje su predvodile NATO bombardovanje Srbije 1999, ljute su zato što Kosovo prkosi zapadnim normama i vrednostima, i podsećaju Kosovo da je realnost takva da, ako želi da sačuva mir, ne može sebi da dopusti takvo ponašanje.\nIznenadna šansa za Srbiju: Španski vetar preti da oduva „državu“ Kosovo\nKako je Kosovo dobilo „EU bananu“: Reč koja je zapečatila sudbinu Prištine\nRampa iz Španije: Stop za Kosovo u EU\nUpozorenje Nemačke za Kosovo: Pazite, situacija je napeta\nVučić: Samo Srbi i Albanci rešavaju Kosovo\nŠešelj u Savetu Evrope: Kosovo vode teroristi, kriminalci i zločinci\nVučić: Ako Srbija mora da prizna Kosovo, onda — hvala, doviđenja\nRama: Mogli bismo sa Srbijom u EU, ako prizna Kosovo\nKosovo se brani u Banjaluci: Dodik i Vučić protiv zapadnog plana\nApel za Kosovo ili — mala svađa unutar porodice\nOpasan trenutak: Treba li Srbija da traži povratak srpske vojske na Kosovo\nPatrijarh Irinej: Ivanović nije napustio Kosovo ni po cenu života\nMarko Milačić: Kosovo si ti, Olivere, a Kosovo ne umire\nOči sveta uprte u Kosovo, američki mediji sada imaju novu metu\nRamuš Haradinaj, ultimatum, Kosovo i Metohija, Amerika, izbori, Ramuš Haradinaj, Kosovo i Metohija, Srbija\n02/07 12:11 Đoković više nema koronu\n02/07 11:57 Zamolili su je da stavi masku… Video koji je za dva dana pogledalo 15 miliona ljudi\n02/07 11:53 Lončar: Situacija u Novom Pazaru pod kontrolom\n02/07 11:37 Rusija: Novoobolelih – 6.760, bez simptoma 32 odsto pacijenata\n02/07 11:28 Bolnica u Zemunu postaje kovid: Sprema se i „Banjica“, ceo KCS postaje Urgentni, VMA prima civile\nUznemirujući video: Kupac napao obezbeđenje tržnog centra u Kragujevcu\nDoktori i medicinsko osoblje okrenuli leđa Brnabićevoj i Lončaru u Novom Pazaru\nUdar na Prištinu iz Amerike: Pao najpoznatiji lobista i žestoki antisrbin\nHolivudski glumac prešao u pravoslavlje: Njegov snimak o Hilandaru ostavlja bez daha /video/\nSrbin sa Gejtsom čipuje Hrvate! U samo minut i po sasuta istina u lice\nMaske, medved Daša i kosmonauti na biralištima – Rusi na glasanju o izmenama Ustava


Prekinuti pregovori o novom bloku, Vlada obavlja ekološku obnovu TE "Pljevlja"\nPrekinuti pregovori o novom bloku, Vlada obavlja ekološku obnovu TE „Pljevlja“\nVlada Crne Gore je odlučila da sprovede ekološku rekonstrukciju termoelektrane (TE) Pljevlja. Blok I u termoelektrani, kojom upravlja javno preduzeće Elektroprivreda Crne Gore (EPCG), biće ekološki rekonstruisan do 2021. godine.\nNajava je deo odluke Vlade Crne Gore da prekine saradnju sa češkom kompanijom „Skoda Praha“ na projektu izgradnje bloka II u TE “Pljevlja”.\nVladini zvaničnici saopštili su da je razlog nemogućnost Skode Praha da sprovede projekat po ugovoru. Dodali su i da će Vlada brzo predložiti alternativno rešenje za izgradnju ovog bloka.\n„Upravni odbor Projekta za izgradnje bloka II u TE “Pljevlja” i EPCG odlučili su da sprovedu projekat ekološke rekonstrukcije postojećeg bloka I“, saopštila je crnogorska vlada.\nProjekat obuhvata sistem za odsumporavanje, sistem denitrifikacije, savremeni sistem otpadnih voda, rekonstrukciju postojećeg sistema transporta pepela i šljake, poboljšanje rada elektrofilterskog postrojenja.\n„Rekonstrukcija će biti urađena u potpunoj saglasnosti sa najstrožim evropskim standardima zaštite životne sredine predviđenim Odlukom Evropske unije od 31. jula 2017. godine, a procenjena vrednost ulaganja je oko 40 miliona evra“, rekao je Ivan Mrvaljević, direktor Direkcije za razvoj i inženjering EPCG.\nOsim ekološke rekonstrukcije, biće sproveden i projekat sistema grejanja za grad Pljevlja.\n„Kada je reč o građanima, u odnosu na prethodne planove, ništa se neće promeniti, a ova dva važna projekta značajno će doprineti poboljšanju ekološke situacije u Pljevljima“, rekao je Mrvaljević.\nMinistar održivog razvoja i turizma Pavle Radulović naglasio je da, prema saglasnosti Energetske zajednice, TE „Pljevlja“ ima dozvolu za rad još 20.000 radnih sati od 1. januara 2018. do 31. decembra 2023. godine.\n„Nakon rekonstrukcije, blok I TE “Pljevlja” će ispuniti sve najstrože ekološke standarde Evropske unije“, rekao je on.\nAlternativno rešenje do kraja januara\nIvan Mrvaljević, predstavnik EPCG, rekao je da je razlog za prekid saradnje sa kompanijom „Skoda Praha“ njena nemogućnost da sprovede projekta po ugovoru, odnosno činjenica da čak i godinu dana nakon povlačenja Češke eksportne banke, nije obezbedila održivi model finansiranja projekta.\n„Odluka Upravnog odbora projekta ne znači da ga EPCG napušta. Ostajemo u potpunosti posvećeni izgradnji bloka II u TE “Pljevlja” i EPCG će, što je pre moguće, do kraja januara 2018. godine, predložiti Ministarstvu ekonomije i Vladi Crne Gore alternativno rešenje za gradnju bloka“, dodao je Mrvaljević.\nTagovi: Elektroprivreda Crne Gore, Energetska zajednica, EPCG, odsumporavanje, Pavle Radulović, termoelektrana, Termoelektrana Pljevlja, zaštita životne sredine\nPočetna » Vesti » Električna energija » Prekinuti pregovori o novom bloku, Vlada obavlja ekološku obnovu TE „Pljevlja“


Institut ličnog bankrotstva zaštitio bi građane od izvršitelja | Infomedia Balkan\nBiznis i ekonomija | 24.Apr.2021 - 14:12 h\nUvođenje instituta ličnog bankrotstva obezbijedilo bi da se zaštite dužnici od povjerilaca, najčešće banaka, ali i drugih koji potražuju i u čestim slučajevima angažuju izvršitelje koji su veoma nemilosrdni.\nTo je za Tanjug izjavio profesor Beogradske bankarske akademije (BBA) Hasan Hanić i dodao da su pojedini dužnici u nemogućnosti da izmire svoje obaveze ne svojom krivicom, već ponekad i drugih, pa čak i državnih institucija.\nNerjetko u medijima ili u našem okruženju čujemo o iskustvima građana kojima su izvršitelji popisali ili zaplijenili imovinu, a neki od njih, kada do toga dođe, prijete samoubistvom, a pojedini životi su ugašeni upravo zbog velikog zaduženja, rekao je Hanić.\nOn je ukazao da bi zbog takvih situacija bilo dobro da postoji mogućnost zaštite dužnika u određenom periodu, najčešće tri do pet godina.\nHanić ističe da uvođenje instituta ličnog bankrotstva podrazumjeva i određivanje stečajnog upravnika koji bi u tom određenom periodu vodio računa o imovini i prihodima prezadužene osobe.\nDodaje, da to opet podrazumjeva da se ostavi određeni minimalni iznos koji je neohodan za podmirenje osnovnih životnih potreba, uključujući i mjesto za stanovanje, ukoliko osoba koja je zadužena nema stan.\nUkazuje da je prije donošenja instituta ličnog bankrotstva potrebno da postoje dobri uvidi u imovinu dužnika, kako se ne bi dogodilo da neko ko tvrdi da je prezadužen, imovinu prenese na drugu osobu.\n„Ovde je važno da postoje dobri uvid, dobre evidencije, međutim, mi nemamo, koliko je meni poznato, taj potpuno dobro obezbeđen sistem. Na kraju krajeva, mnogi objekti nisu ni registrovani ni uknjiženi“, naveo je Hanić.\nIzmeđu ostalog, lični bankrot podrazumjevao bi i uključivanje sudova i njihovu efikasnost, ali, ukazuje Hanić, domaći privredni sudovi prenatrpani su zbog drugih sporova.\nKaže da iskustva takvih instituta postoje u razvijenim zemljama, na primjer u SAD i drugim evropskim zemljama.\nHanić ocjenjuje da je postojanje takvog instituta dobro jer bi pružilo mogućnost građanima da u određenom periodu pronađu novi posao i izmire obaveze, a da ne dođu do teške situacije.\nDodaje da bi to odgovaralo i povjeriocima, ali, ističe, i pokazalo bi da je država odgovorna i da vodi računa o svojim građanima.\nMeđutim, Hanić smatra da se u Srbiji još nisu stekli uslovi za institut ličnog bankrotstva, a da je to i stav Narodne banke Srbije (NBS).\nHanić očekuje da do donošenja rješenja takvog zakona dođe između 2025. i 2030 godine.\n„Ako se pandemija ne produži i ako se isključe neke vanredne okolnosti do kojih može doći, ali i ukoliko se ove stope privrednog rasta prognozirane u narednom periodu ostvare, ja mislim da bi se u periodu od 2025. do 2030. moglo doći do pripreme odgovarajućeg rešenja i pravnog okvira za institut ličnog bankrotstva“, zaključio je Hanić.


Pomoć samostalnim stručnjacima, saradnicima i izvođačima u kulturi | 013 info\nPomoć samostalnim stručnjacima, saradnicima i izvođačima u kulturi\nSEEKult\tSre, 28/04/2021 - 16:27\nNa današnjoj sednici, Vlada Srbije donela je zaključak o isplati bespovratne novčane pomoći licima koja samostalno obavljaju drugu delatnost u kulturi utvrđenu od strane reprezentativnog udruženja u kulturi, a koji 2020. godine nisu dobili finansijsku podršku.\nIz budžeta Republike Srbije će im biti isplaćeno po 90.000 dinara, radi ublažavanja posledica nastalih usled pandemije izazvane virusom korona, navodi se u saopštenju Ministarstva kulture.\nOvom merom su obuhvaćeni samostalni stručnjaci u kulturi, samostalni saradnici i izvođači kulturnih programa.\nVlada Srbije najavila je nedavno i da će samostalni umetnici i kulturni radnici dobiti bespovratnu pomoć u iznosu od oko 500 evra, u okviru novih mera za ublažavanje posledica pandemije koronavirusa.\nUzimajući u obzir da su građani koji samostalno obavljaju umetničku ili drugu delatnost u kulturi najranjivija kategorija u uslovima pandemije COVID-19, Vlada Srbije dodelila je, na inicijativu Ministarstva kulture i informisanja, bespovratnu pomoć za više od 3.100 lica u ukupnom iznosu većem od 230 miliona dinara, saopšteno je 15. aprila posle sednice Vlade.\nLica koja samostalno obavljaju umetničku ili drugu delatnost u kulturi, utvrđenu od reprezentativnog udruženja u kulturi, dobiće pomoć u visini od dve minimalne zarade (30.900 dinara), što je oko 62.000 dinara, a ta sredstva izdvojiće Ministarstvo kulture i informisanja.\nPomoć će biti isplaćena u julu i avgustu, najavila je Vlada Srbije, koja je ranije izdvojila za 2.353 samostalnih umetnika po 90.000 dinara za tri prva meseca pandemije 2020. godine.\nHonorarni saradnici ustanova kulture u Beogradu dobili su 2020. godine po 90.000 dinara od gradskih vlasti koje su, međutim, ukinule bile godišnji konkurs za programe i projekte u kulturi.\nUmetnička udruženja ukazivala su više puta da mnogi umetnici nisu obuhvaćeni prvim državnim paketom pomoći, budući da nemaju status samostalnih, piše Seecult.\nZa jednokratnu pomoć Fonda solidarnosti, pokrenutog na inicijativu više udruženja, koji je uspeo da obezbedi 2020. godine po 30.000 dinara za 177 egzistencijalno ugroženih umetnika, samostalnih stručnjaka u oblasti kulture i drugih kulturnih radnika, a prijavilo ih se bilo gotovo 1.700.\nsrbija vlada kultura pomoć


Rasprava Babića i Živkovića o akciji Sablja\nBeta 28. februara 2016. 22:40\nRaspravu u Skupštini Srbije u nedelju uveče obeležila je polemika poslanika Srpske napredne stranke Zorana Babića i Nove stranke bivšeg premijera Zorana Živkovića o policijskoj akciji Sablja i o tome da li će Živković biti kandidat opozicije za predsednika posle predstojećih izbora.\nPolemika oko toga ko je šta uradio s javnim preduzećima i kakve su privatizacije bile u vreme „starog DOS-a“ okrenula se i ka tome šta Srbiju očekuje, ako dodje „novi DOS“ koji bi, kako naprednjaci kažu, za premijera imao lidera Nove stranke Zorana Živkovića.\nŽivković je rekao da bi „priču o kandidatu za premijera mogao da shvati samo neko ko ima manjak inteligencije ili je zlonameran“.\n„Ali ako me pamtite iz vremena kad sam bio na toj funkciji, to je bila jedna teška godina, ali kada su investicije bile veće nego sad u vreme vaše vlasti, osnivale su se nove firme, javni sektor je bio upola manji i bilo je malo firmi koje su bile na dotaciji iz budžeta“, rekao je Živković, koji je bio premijer nakon ubistva premijera Zorana Djindjića 2003. godine.\nZoran Babić se zatim osvrnuo na vinograde koje je Živković držao, privatizaciju Duvanske industrije Niš, privatizaciju Beopetrola, paljenje Skupštine Srbije i istakao da „onaj ko je to radio, pred pravosudnim organima ima šta da kaže“.\nŽivković je odgovorio da su u akciji Sablja posle ubistva premijera Djindića privodjeni kriminalci i da je njih 3.500 pravosnažno osudjeno.\nKako je naveo, 28 ili 29 njih je dobilo odštetu, zbog navodnog neopravdanog razloga za privodjenje, a u poslednjih 15 godina tad je bilo najmanje nadoknada za neosnovano privodjenja.\nBabić je, medjutim, naveo da je u Sablji uhapšeno 11.656 ljudi i da je ubedjen da nije bilo 3.500 osudjenih, ali da će još koliko sutra proveriti.\n„Ali i da jeste, šta ćemo sa ostalih 8.000 koji su privedeni protivpravno“, rekao je Babić.\nPoslanici su kasno popodne počeli razmatranje amandmana na Predlog zakona o platama zaposlenih u javnom sektoru, Predlogu zakona o opštem upravnom postupku i izmenama i dopunama Zakona o teritorijalnoj organizaciji Srbije. Na te predloge zakona podneto je ukupno 238 amandmana.\nZašto plavuša maže zid kremom?!\nLekar joj je rekao da namaže mesto gde se udarila!


Android aplikacija testira vodootpornnost vašeg telefona bez kapi vode - BIGportal.ba\nAndroid aplikacija testira vodootpornnost vašeg telefona bez kapi vode\n8 Jula, 2021 8 Jula, 2021 047\nTester otpornosti na vodu, dostupan je u Google Play prodavnici, a primetio ga je Android Police, odakle navode da im ta aplikacija spada u kategoriju “zgodnih stvari koje nismo znali da možete da uradite sa nekom aplikacijom”.\nTestira integritet IP67 / IP68 rejtinga vašeg Android telefona pristupanjem barometru uređaja. Samo preuzmite besplatnu aplikaciju, sledite uputstva da biste čvrsto pritisnuli ekran i dobićete brzu ocenu prolaska / neuspeha. Jednostavno je, štreberski i praktično, što je kombinacija koju volimo, objašnjavaju iz ovog IT magazina.\nProgramer Ray Vang kaže da je kreirao aplikaciju kako bi pomogao ljudima da provere stanje vodootpornog zaptivanja svojih uređaja nakon popravke jer uređaji sa vremenom propadaju. Očigledno je da ne uzimate prolaznu ocenu “zdravo za gotovo” kako biste bacili telefon u jezero. Međutim, na osnovu povratnih informacija korisnika Reddita i recenzenata Play prodavnice, čini se da je aplikacija pouzdana. Galaxy Note 20 Ultra, ocenjen IP68, isprva je prošao test, ali kada je izvađeno ležište za SIM karticu, nije uspeo – kao što biste očekivali. TCL 20 Pro 5G, koji nema IP ocenu, nije uspeo.\nOva aplikacija nije prva ove vrste, ali čini se da su neke od postojećih aplikacija za testiranje vodootpornosti u Play prodavnici dizajnirane za starije telefone sa drugačijim stilom hidroizolacije od onih koji se sada koriste u telefonima i možda sada neće raditi tačno, prema recenzijama korisnika.\nU svakom slučaju, čini se da ova nova aplikacija dobro funkcioniše i besplatna je, ukoliko programeru date napojnicu od 1 USD da ukloni mali oglas na dnu ekrana. Nije loša cena za malo geeky zabave.\nVečeras počinje čuveni “Exit” festival\nTelevizija, nauka i zdravlje: Zamislite da možete da osjetite miris iz filma ili serije


Da li vlasnik lokala može da bude kažnjen ako klijent ne nosi masku - Ozon Media\nPostavlja se pitanje, da li smo prestali da vodimo računa o zaštiti. Gostujući u Beogradskoj hronici RTS-a, doktor Goran Stamenković je rekao da je očigledno da nismo dovoljno dobro shvatili relaksaciju mera.\n„Svi napori koji su ulagani u prethodnih dva meseca od strane države i Ministarstva zdravlja su trebalo da urode plodom i da to žarište u Srbiji bude anulirano i da ne postoji u mnogim gradovima“, kaže on.\nNadležne inspekcije rada će da utvrde odgovornost nadležnih u fabrici. Sanitarna inspkecija u saradnji sa Insitutima za javno zdravlje radi na suzbijanju daljeg širenja bolesati, koja je bila nepoznanica, podseća Stamenković.\nSvi strepimo od toga da se ponovo vrate pooštrene mere. Epidemiolozi kažu to zavisi od broja novozaraženih. Govoreći o tome šta se dešava ako broj bude zaraženih bude povećan samo u jednom gradu, ukazuje da lokalni krizni štab preduzima mere i angažuje sve inspekcijske službe.\nKoliko je rešenja otkucano za izolaciju\n„Zavodi za javno zdravlje su prvi na potezu, oni su naši prvi saradnici. Na osnovu njihovih podataka o broju obolelih građana dobijamo i podatke o licima koja su iz kontakata i na osnovu toga smo stavili u prethodna dva meseca preko 23.000 građana u izolaciju u kućnim uslovima. Toliko je rešenja otkucano od strane nadležne sanitarne inspekcije u saradnji sa zavodima za javno zdravlje“, kaže on.\nUkazao je da je veliki broj sanitarnih inspekotora i dalje na graničnim prelazima i veliki broj pokriva 24 sata veliki broj graničnih prelaza i taj broj inspektroa je stavio pod nadzor 20.000 putnika i iskontrolisao 11.000 aviona. U pitanju je 90 inspektora za celu Sebiju, a 57 je na graničnoim prelazima.\nPrema njegovim rečima, dvadesetak ljudi radi po okruzima ono što treba da radi i čaka se dalja relaksacija mera na graničnim prelazima.\nIstiče da sanitarna inspekcija nije jedina koja treba da radi kontrolu shodno proveri preventoivnih mera – već sve inspekcije ministarstava ili lokalne moraju da vrše kontrolu preduzimanja preventivnih mera radi sprečavanja širenja infekcije.\n„Do sada je izvršeno preko 550 nadzora u objektima uslužnih delatnosti, frizerskim i kozmetičkim salonima, teretanama i fitnes klubovima. Vršen je i nadzor dela ugostiteljskih objekata, koji su u tržnim centima, radili smo preventivne nadzore početka rada u prdškolskim uslovima, i u školskim objektima gde postoji produženi boravci“, kaže Stamenković.\n„Za sada postoji manji broj nepravilnosti u frizerskim i kozmetičkim salonima u smislu nedoslednog nošenja maske, nije uvek na licu onoga ko pruža usluge, pravilno korišćenje sredstava za dezinfekciju, nedostatak količine“, ukazao je on.\nVlasnik objekta je dužan da upozori klijenta da nosi masku, to stoji u uredbi, kaže Stamenković i dodaje da je „Batut“ radio na tim preporukama. Kako kaže, to se zovu pravila ponašanja.\n„Mislim da su svi dovoljno odgovorni da vode računa da klimatizacija bude isključena iz korišćenja zbog širenja vazduhom čestica koje mogu da prenose virus“, ukazao je on.\n„Očekujemo novu uredbu koja će preciznije ovo definisati, uredba od 7. maja je opšta uredba koja daje mogućnost određenim inspekcijskim službama da preduzimaju neke mere“, zaključio je Stamenković.


Nastavak reforme pravosuđa kao osnov za članstvo u EU\nEvropski pokret u Srbiji i Fakultet političkih nauka organizuju debatu „Nastavak reforme pravosuđa kao osnov za članstvo u EU“, koja će se održati u utorak, 31. oktobra 2017, u EU Info Centru (Kralja Milana 7, Beograd), od 14 do 16 časova.\nDebata je posvećena sagledavanju EU standarda u oblasti vladavine prava, analizi Akcionog plana za Poglavlje 23 Pravosuđe i osnovna prava i aktuelnoj raspravi o potrebi promene Ustava Srbije u delovima koji se odnose na pravosuđe.\nNezavisno i efikasno pravosuđe je, pre svega, interes građana Srbije, a u isto vreme i uslov za članstvo u EU. Pravosuđe u Srbiji ima niz problema koji su posledica pogrešnih pokušaja reforme, nedostatka političke volje i nedovoljno usaglašenih standarda. Određeni, ali nedovoljni pomaci postignuti su kada je reč o suđenju u razumnom roku, vrednovanju nosilaca pravosudnih funkcija i imenovanju predsednika sudova, ali ostaju problemi uticaja izvršne vlasti i nezavisnosti sudstva.\nNa skupu će govoriti:\nMilan Antonijević, direktor Komiteta pravnika za ljudska prava YUCOM i koordinator Radne grupe Nacionalnog konventa o EU za Poglavlje 23,\nDragana Boljević, predsednica Društva sudija Srbije,\nNenad Stefanović, Udruženje javnih tužilaca i zamenika javnih tužilaca Srbije.\nDebata u Beogradu deo je serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji – Sremska Mitrovica i Evropskim pokretom u Srbiji – Kraljevo. Debate se održavaju u okviru projekta „Evropa za mene“ koji podržava Delegacija Evropske unije, sa idejom da se u javnosti pokrenu razgovori na teme značajne za Srbiju u procesu evropske integracije i građanima pruže proverene i korisne informacije.


U fokusu - Osamnaest godina od 5. oktobra - Vesti iz Kragujevca i Šumadije - Pressek.rs\nOsamnaest godina od 5. oktobra\nBy beta, foto:screenshot Petak, 5. oktobar 2018.\nDanas se navršava 18 godina od velikih demonstracija u Beogradu kojima je 5. oktobra 2000. okončana vladavina Slobodana Miloševića.\nDemonstracije u Beogradu izbile su pošto je Milošević odbio da prizna rezultate izbora za predsednika SR Jugoslavije. Na izborima 24. septembra 2000. Milošević je izgubio od kandidata DOS-a i lidera Demokratske stranke Srbije (DSS) Vojislava Koštunice.\nDemonstranti su na plato ispred tadašnje Savezne skupštine, a danas Doma Narodne skupštine Srbije, stigli iz čitave Srbije u kolonama automobila, autobusa i kamiona dugačkim desetine kilometara, probijajući buldožerima policijske blokade na putevima.\nVeć u prepodnevnim satima policija je upotrebila suzavac kako bi sprečila demonstrante da uđu u Skupštinu, ali bezuspešno. Zgrada Savezne skupštine je demolirana i delom zapaljena, kao i zgrada RTS-a u Takovskoj ulici.\nU večernjim satima 5. oktobra 2000. građanima se sa terase Skupštine Beograda obratio novi predsednik SRJ Vojislav Koštunica, a narednog dana, 6. oktobra, Milošević je priznao izborni poraz i čestitao mu.\nU demonstracijama je poginula Jasmina Jovanović iz Miloševca kod Velike Plane, koja je pala pod točkove kamiona. Momčilo Stakić iz Krupnja umro je od posledica srčanog udara. Povređeno je 65 ljudi.\nVojislav Koštunica koji je kao kandidat DOS-a izabran za predsednika SRJ, povukao se iz politike, a premijer Zoran Đinđić ubijen je 12. marta 2003. godine ispred zgrade Vlade Srbije.\nSlobodan Milošević umro je 2006. godine u haškom zatvoru, a njegova supruga i bivša predsednica JUL-a Mirjana Marković nalazi se u Rusiji, gde je dobila azil.\nPročitajte i: Marko Vidojković: 5. oktobar nam se samo učinio\nGodišnja izložba Likovnog studija Doma omladine\nKonkurs za mlade pesnike Matićev šal\nJagodina: U Akva-parku prvog dana 6.000 kupača\nJutarnji presek: Loše vreme za meteoropate\nLetnja škola programiranja u IT Akademiji Himera